Εργασίες στο Townmate T50 Vol II\nΘέμα: Εργασίες στο Townmate T50 Vol II 01.01.16 1:59\nΚαι συνεχίζω ....δουλειά δεν είχα, κάνει και κρύο για βόλτες ...\nΕίπα να (δια) λύσω τον πάπο. Εβγαλα τροχό , και το πίσω ψαλίδι\nΟ άξονας βγήκε πολύ εύκολα, αφού είχα ακολουθήσει την οδηγία του Μάκη και είχα βάλει μπόλικο γραφιτόγρασο στα σπειρώματα.\nΗ αιτία για την όλη δουλειά ηταν ενα κούνημα δεξιά αριστερά που είχε το πίσω ψαλίδι τελευταία.\nΔεν ξέρω πόσο ανοχή πρέπει να έχει η πόσο είναι το φυσιολογικό του αλλά είχε πάνω απο 1 εκ.\nΕδώ φαίνεται το δεξί συνεμπλοκ\nκαι το αριστερό , πίσω απο το σταυρό του αξονα\nΜε το μάτι δεν δείχνουν να έχουν ζημιά, δλδ να έχουν γίνει αυγό εσωτερικά, σκληρά και πολυκαιρισμένα είναι. Ο άξονας οτα τον βιδώνω δίχως το ψαλίδι ''παίζει'' κυρίως στο δεξί σινεμπλόκ.\nΤον κύλισα σε απόλυτα ισια επιφάνεια και δεν είναι στραβός\nΕχει μια ελάχιστη μη μετρήσιμη φθορά στην μεριά του δεξιού σινεμπλοκ\nενώ αριστερά τπτ\nΘέμα: Απ: Εργασίες στο Townmate T50 Vol II 01.01.16 2:03\nΗ φωλιά του ψαλιδιού όμως έχει μια ελάχιστη φθορά, που αν σφίξω λίγο παραπάνω τον άξονα εξαφανίζεται το μικρό παίξιμο\nΣτις παρακάτω φωτό δείχνω πόσο μετακινείται δεξιά αριστερά ο άξονας σε σχέση με την βίδα του απέναντι στην αριστερή μεριά , οταν περασμένος απο την δεξιά μεριά του ψαλιδιού τον κουνάω\nΕπαναλαμβάνω οτι ίσως να είναι και φυσιολογικό αλλά δεν το ξέρω. Ισως ακόμα κ να μην τον είχα σφίξει σωστά αρχικά.\nΑπο το σχέδιο\nαπο εδώ http://www.yamahamotorcyclespares.co.uk/genuineparts/9063/17/yamaha%20t80%20townmate/frame?uid=0\nπρέπει να βρώ τα Νο2 και 3, δλδ αυτά\nαν είναι αυτά που ευθυνονται για το παίξιμο του ψαλιδιού.Βέβαια η Yamaha τα τσούζει σε τιμή £12.88 και δεν ξέρω αν υπάρχουν και εδώ .\nΑν δεν υπάρχουν πώς βγαίνουν? Χρειάζεται εξορκέας η παίζει βαριοπούλα και σωλήνα ίδιας διαμέτρου?\nΑν τα βγάλω τελικά, υπάρχουν στο εμποριο αν δώσω διάμετρο φωλιάς, διάμετρο άξονα και μήκος?\nΘέμα: Απ: Εργασίες στο Townmate T50 Vol II 01.01.16 2:05\nΤελικά τα συνεμπλόκ γνήσια δεν βρεθηκαν, αλλά και εγώ δεν μπορεσα να βγαλω τα παλιά.\nΘέλουν πρέσα και για να γίνει αυτό πρέπει να διαλύσω το παπί κ να το πάω εκεί σκελετό.\nΑρα απλά πρός το παρόν θα σφίξω λιγο παραπάνω τον αξονα κ βλέπουμε.\nΘέμα: Απ: Εργασίες στο Townmate T50 Vol II 01.01.16 2:11\nΓια να μην ανοίγω νέο θέμα ....\nΠριν μήνες, περνώντας δικάβαλος απο την γέφυρα της Αττικής οδού , νύχτα κατα τις 11:00 κάπου στα μισά αισθάνομαι ενα δυνατό γκάπ σαν κάποιος να μου χτύπησε με σφυρί τα χέρια.\nΤο δεξί μου χέρι εφυγε απο το γκρίπ. Σε χιλιοστά του δευτερολέπτου ενα δεύτερο γκάπ στον πίσω τροχό που σαν δικάβαλο τραβηξε το μεγαλύτερο ζόρι καθώς τερμάτισαν τα αμορτισέρ.\nΤι είχε συμβεί? Κάποιος φτωχός δολοφόνος είχε βγάλει μια σχάρα ομβρίων πλάτους 20 εκ και μήκους 2 μέτρων, που ήταν μέρος της συνολικής σχάρας των 8 μέτρων μήκους.\nΕυτυχώς πήγαινα σιγά, ευτυχώς που το παπί δεν πάει πιο γρήγορα δλδ και κατάφερα και σταμάτησα πριν το λάστιχο αρχίσει τα περα δώθε.\nΕσπρωξα τον πάπο κάπου 2 χιλιόμετρα με τον ιδρώτα να τρεχει ποτάμι ...\nΑπολογισμός, ενα αμορτισερ πίσω που ξέρασε λάδια, μια σαμπρέλα, και το στεφάνι που τσάκισε, βασικά έχει σκάσει το χρώμιο απο τον αφαλό της βαλβίδας ως την ακρη, απο πίσω δεν φαίνεται με το ματι τπτ αλλά δεν το εμπιστεύομαι. κριμα ηταν κ ο καινούργιος τροχός.\nΕτσι διέλυσα τον πάπο για να αντικατστήσω το στεφάνι κ να ακτινολογήσω τον παλιο τροχό και επι τη ευκαιρεία να αλλάξω το πίσω ψαλίδι με αυτό απο το 80αρι ωστε ο συνεπιβάτης να παταει χαμηλά.\nΗ κυρά καθοταν πίσω και τα γόνατά της ακουμπούσαν στις μασχάλες μου , κ αβολα κ επικίνδυνα.\nΕψαχνα καιρό για ψαλίδι αλλά οι τιμές ηταν απο 40 εως κ 80 ευρώ , ειδικά σε κάποιον απο την Βέροια που έχει γεμίσει αγγελίες όλο το car.gr κ είναι φαρμακείο. Και δεν είναι τόσο η τιμή όσο η κατασταση. Μιλάμε οτι βρήκα ψαλίδι με 25 ευρώ αλλά τόσο σάπιο που κυριολεκτικά πέρναγε το νύχι μέσα και τρύπαγε σαν χαρτί. Οταν μάλιστα του είπα οτι αυτό είναι ΚΑΙ επικίνδυνο παρεξηγήθηκε λέγοντας οτι αν περαστεί με λίγο στόκο δεν θα έχει ανάγκη.\nΟμως , επειδή υπάρχουν ακόμα ανθρώποι, επειδή υπάρχουν φίλοι κ συμφορουμίτες που μπορεί να μην έχουμε ιδωθεί ποτέ κ ίσως κ να μην μας δοθεί η ευκαιρεία, τελικά ο Βαγγέλης που κ αυτός προσπάθησε να ανακατασκευάσει το Τ80 του αλλά η κρίση τον εριξε οικονομικά και σταμάτησε, προσφέρθηκε να μου στείλει το δικό του ψαλίδι με το ΚΤΕΛ το οποίο κ παρέλαβα σήμερα.\nΟ πάπος είναι κάπως ετσι για πολλοστή φορά\nΤα παλιά πατάκια που συνήθως βάζουν όσοι έχουν Τ50 κ πιάνουν στο κάτω συνεμπλόκ του αμορισέρ.\nΕδώ φαίνονται τα γνήσια πατάκια κ ενα σετ Ελληνικής κατασκευής που αγόρασα, είναι τετράγωνα για GLX και κοστίζουν 3 ευρώ.\nτο γνήσιο αριστερά\nΈχει επεξεργασθεί από τον/την ΝικόλαςXL στις 01.01.16 2:14, 1 φορά\nΘέμα: Απ: Εργασίες στο Townmate T50 Vol II 01.01.16 2:13\nΤι είμαστε γμτ! ούτε μια λαμαρίνα σε μια σωλήνα δεν μπορούμε να κολήσουμε?\nΕκανα πριν μέρες μια προσπάθεια να ''γυρίσω'' στην μέγγενη ενα λαμάκι 25*3 mm\nγια να το κολήσω στο δικό μου ψαλιδι\nαλλά μου ζήτησαν 10 ευρώ για το κολήσουν με αργκόν. Αλλοι κλέφτες αυτοί.\nΤο πολυπόθητο ρουμπινέτο , παλιό αλλά καλό\nΘέμα: Απ: Εργασίες στο Townmate T50 Vol II 01.01.16 2:18\nΕντύπωση, μου κάνει οτι στο δικό μου διαφορικό και σε αυτό του Βαγγέλη οι κωδικοί είναι ίδιοι.\nΕίναι δλδ το 22F που δηλώνει Τ50 , το Τ80 έχει κωδικούς απο 22Κ\nΤώρα, περιτριγύρω υπάρχουν και αλλα νούμερα και αριθμοί που δεν ξέρω τι σημαίνουν όπως αυτό:\nΤώρα τι σημαίνουν όλα αυτά δεν ξέρω.\nΛέω να δίνω μερικές στροφές στον άξονα και να μετράω πόσες παίρνει το κόμπλερ απο την μεριά του τροχού , αφού το διαφορικό του Τ80 έχει πιό μεγάλη σχέση λογικά θα στρέφει περισσότερο τον τροχό.\nΕτσι πιστεύω θα βρώ αν είναι ίδια η το ένα είναι απο Τ80.\nΔεν ξέρω τι είδους γράσο ήταν αυτό που υπήρχε αλλά απο ότι θυμάμαι δεν μοιάζει με αυτό που είχε αρχικά το δικό μου διαφορικό/ αξονας. Αν θυμάμαι καλά το δικό μου είχε φραφιτόγρασο.\nΑυριο όμως αφού θέλω πρώτα να αφαιρέσω το γράσο με μπεζίνα επειδή γίνομαι στόλος ...\nΤελικά το διαφορικό είναι διαφορετικό.\nΕβαλα σημάδια στον αξονά του και στο περίβλημα που πιάνει στον τροχό.\nΚάθε περιστροφή του άξονα που συνδέεται με τον κινητήρα δίνει στο 80αρι ενα επιπλέον εκατοστό περιμετρικά. Δλδ πέντε περιστροφές του αξονα δίνουν 5εκ περιμετρική περιστροφή επιπλέον, δεν μπορώ να υπολογίσω πόση παραπάνω αποσταση θα διανύει ο τροχός αλλά σίγουρα θα είναι κάπου 15-20εκ.\nΑρα το ενα διαφορικό είναι απο Τ80.\nΘέμα: Απ: Εργασίες στο Townmate T50 Vol II 01.01.16 2:20\nτο καθαρισμένο γυαλισμένο ρουμπινέτο\nΤο διαφορικό απο το 80αρι στην ακρη, μαζί με τον άξονά του και το ψαλίδι απο το Τ50.\nΘέμα: Απ: Εργασίες στο Townmate T50 Vol II 01.01.16 2:25\nΕρε δουλειές που άνοιξα\nΚαθαρίζοντας το σωλήνα που περνάει ο άξονας ...αρχισε με την μπεζίνα που έτρεχε να βγαίνει το χρώμα.\nΤελικά κάτω απο αυτό που φαίνεται στις προηγούμενες φωτό ...\nΠαρόλα αυτά η σκουριά είναι (μάλλον) επιφανειακή κ ετσι αξιζει μια φροντίδαα σε σχεση με τα σαπια που πουλιουνται.\nΗ σκουριά δεν σταματάει με ένα τριψιμο και ενα βάψιμο μόνον.\nΘέμα: Απ: Εργασίες στο Townmate T50 Vol II 01.01.16 2:27\nπου αφήνει κάποιες γρατζουνιές, αλλά θα τις καλύψουν 1-2 χέρια αστάρι:\nΘέμα: Απ: Εργασίες στο Townmate T50 Vol II 01.01.16 2:30\nΕτσι φτάνουμε εδώ :\nΣτη συνέχεια πιο μαλακή βούρτσα κ λιγότερες στροφές :\nκαι τελειώνουμε με αυτό το αποτέλεσμα:\nΘέμα: Απ: Εργασίες στο Townmate T50 Vol II 01.01.16 2:32\nΣτις βάσεις απο τα πατάκια έχει γίνει καλή δουλειά:\nΑυτό που ανησυχεί είναι τα σημεία που η σκουριά έχει ''φάει'' το μέταλο σχετικά βαθιά , και μπορεί εδώ στο λαμάκι να μην έχει κ τόση σημασία ...\nαλλά σε άλλα σημεία δεν ξέρω αν θα καλυφθεί :\nΘέμα: Απ: Εργασίες στο Townmate T50 Vol II 01.01.16 2:34\nΟπως εδώ στα δεξιά της βάσης που μοιάζει σαν τρύπα\nεκεί θα χρειαστεί σταθεροποιητή σκουριάς , για να μην ξαναπετάξει κ πάλι, δλδ έξοδα πάλι ...\nΤέλος πάντων απο Δευτέρα θα το πάω πάλι στο χρωματοπωλείο να δώ την άποψή του επί του θέματος κ βλέπω ....\nΘέμα: Απ: Εργασίες στο Townmate T50 Vol II 01.01.16 2:38\nΑλλα μου είχε πεί αρχικά ο ....\nΑναγκαστικά το έτριψα με σφουγγάρι φανοποιού\n... και το πρώτο χέρι αστάρι έπεσε ..\nΘέμα: Απ: Εργασίες στο Townmate T50 Vol II 01.01.16 2:41\nΕτσι είπα να κατεβάσω κινητήρα,(μέγα σφάλμα τελικά) θέλω να δώ τι φταίει και κοπανάει σαν ραπτομηχανή, μια αλλαγή καδένα/γλίστρες, δισκάκια αφού πατινάρει λόγω αυξημένης υποδύναμης , μια μετροπή σε 12βολτο είναι υπό μελέτη , μια σκέψη για 80αρα κυλινδροκεφαλή ... θα δούμε ... ισως λόγω αφραγκίας μείνω στα βασικά.


ACTA: Έντονη αντίδραση για την καθυστέρηση της ολοκλήρωσης της Πλατείας Ελευθερίας – Nicosia Press\nACTA: Έντονη αντίδραση για την καθυστέρηση της ολοκλήρωσης της Πλατείας Ελευθερίας\nΚαλεί το Δημαρχείο της Λευκωσίας να πάρει δραστικές αποφάσεις για το θέμα\nTην έντονη αντίδραση του για την επαναλαμβανόμενη καθυστέρηση στην ολοκλήρωση των εργασιών για την Πλατεία Ελευθερίας, εκφράζει ο Σύνδεσμος Ταξιδιωτικών Πρακτόρων Κύπρου (ACTA) και καλεί το Δημαρχείο της Λευκωσίας να πάρει δραστικές αποφάσεις για το θέμα.\nΣε δελτίο Τύπου ο ACTA σημειώνει ότι η καθυστέρηση στην ολοκλήρωση της Πλατείας προκαλεί τεράστια προβλήματα στην πρωτεύουσα.\nΣυγκεκριμένα, εξηγεί, πως αυτή η καθυστέρηση επηρεάζει τις εργασίες των μελών του Συνδέσμου, αφού οι ταξιδιωτικοί πράκτορες δυσκολεύονται να οργανώσουν ξεναγήσεις, περιηγήσεις και εκδρομές στην εντός των τειχών πόλη της Λευκωσίας. Επίσης, παρατηρείται μεγάλη ταλαιπωρία στη διακίνηση τόσο των ξένων επισκεπτών, όσο και των ντόπιων.\nΤο σημαντικότερο, όμως, πρόβλημα, σύμφωνα με τον Σύνδεσμο, είναι η άσχημη εικόνα που αποκομίζουν οι τουρίστες όταν έρχονται αντιμέτωποι με τα εργοτάξια και την ακαλαισθησία που επικρατεί στο χώρο.\nΟ ACTA καλεί το Δημαρχείο της Λευκωσίας να πάρει δραστικές αποφάσεις για το θέμα της Πλατείας Ελευθερίας, διότι, όπως αναφέρει, η σημερινή εικόνα δυσφημίζει, όχι μόνο την πρωτεύουσα, αλλά ολόκληρη την Κύπρο. «Εδώ και τώρα, θα πρέπει να ληφθούν αποφάσεις για το ποιος, πώς και πότε θα ολοκληρώσει την κεντρική πλατεία της πρωτεύουσας» τονίζει.


Giveaway of the Day in Greek — Atlantis Word Processor 1.6.6.1\nΤο Atlantis Word Processor είναι γρήγορος και πλούσιος δυνατοτήτων εναλλακτικός επεξεργαστής κειμένου.\nΑξιολόγηση Χρηστών: 634 (66%) 329 (34%) Σχολιάστε\nAtlantis Word Processor 1.6.6.1 ήταν διαθέσιμο ως προσφορά στις 4 Φεβρουαρίου 2014!\nΚατεβάστε τη δοκιμαστική έκδοση Atlantis Word Processor 1.6.6.1\nTo Atlantis Word Processor έχει όλες τις δυνατότητες που χρειάζεστε για να δημιουργήσετε απλά έγγραφα ή μεγάλες λογοτεχνικές εργασίες: νουβέλες, εκθέσεις, αναφορές, επιστολές, ημερολόγια, άρθρα εφημερίδων, κ.λπ. Συνθέτει πλούσια σε μορφοποίηση έγγραφα από το μηδέν, ή επεξεργάζεται υπάρχοντα έγγραφα MS Word και τα αποστέλλει σε συναδέλφους, πελάτες, συνεργάτες και φίλους.\nΦτιάχνετε eBook για να βγάζετε τα προς το ζην ή δημιουργείτε απλά eBook για ανάγνωση στο iPad ή σε άλλο αναγνώστη eBook. Μετατρέψτε οποιοδήποτε έγγραφο σε eBook με μερικά κλικ του ποντικιού! Έξυπνο, ασφαλές και αξιόπιστο, υπέρ-γρήγορο, φορητό και πλήρως προσαρμόσιμο, το Atlantis θα είναι η τέλεια παρέα για τις εργασίες επεξεργασίας κειμένων.\nΣχόλια σχετικά με το Atlantis Word Processor 1.6.6.1\nAtlantis Word Processor – 7 years ago – Βρήκατε αυτό το σχόλιο χρήσιμο? ναι | όχι (+99)\nAtlantis Word Processor – 7 years ago – Βρήκατε αυτό το σχόλιο χρήσιμο? ναι | όχι (+97)\nGiovanni Mr Free (diabolical guy: cheers from – 7 years ago – Βρήκατε αυτό το σχόλιο χρήσιμο? ναι | όχι (+85)\nSvend Ostergaard – 7 years ago – Βρήκατε αυτό το σχόλιο χρήσιμο? ναι | όχι (+74)\nKarl – 7 years ago – Βρήκατε αυτό το σχόλιο χρήσιμο? ναι | όχι (+74)


Τα «πολλά ΠΑΣΟΚ» το πρόβλημα του Γιώργου! | ΤΟ ΠΑΡΟΝ\nΤα «πολλά ΠΑΣΟΚ» το πρόβλημα του Γιώργου!\nJuly 12, 2005 στις κατηγορίες ΠΟΛΙΤΙΚΗ,\nO Θόδωρος Πάγκαλος πιστεύει πως το ΠΑΣΟΚ έχει δύο μεγάλα προβλήματα. Πρώτον, «δεν έχουμε πρόταση πειστική, απλή και κατανοητή» και, δεύτερον, «ο κόσμος δεν έχει πειστεί ότι έχουμε αλλάξει». Επισημαίνει ακόμη πως πρέπει να διαμορφωθεί το πλαίσιο θέσεων του ΠΑΣΟΚ μέσα στο 2005, γιατί «το 2006 θα είναι αργά».\nΟμοίως, η Άννα Διαμαντοπούλου τονίζει ότι το 2006 «η ΝΔ θα πρέπει να μιλά για το τι έκανε και όχι για το τι βρήκε και το ΠΑΣΟΚ να μιλά για το τι θα κάνει και όχι για τα λάθη της ΝΔ».\nΚαι η Βάσω Παπανδρέου παραδέχεται ότι «οι πολίτες απαιτούν από το ΠΑΣΟΚ, και έχουν δίκιο, να τους εμπνεύσει, να τους πείσει ότι έχει όραμα, ότι έχει πρόταση εναλλακτικής διακυβέρνησης». Όμως, όπως επισημαίνει ο κ. Φλωρίδης, «το πρόβλημα του ΠΑΣΟΚ δεν είναι οργανωτικό, το πρόβλημα είναι η επανασύνδεσή μας με τον λαό», και προφανώς η επανασύνδεση απαιτεί «καθαρές θέσεις».\nΩστόσο, ο κ. Παπανδρέου «δεν επιθυμεί να πάρει βιαστικές αποφάσεις» και θεωρεί τη βιασύνη ορισμένων «ύποπτη». Κατά τον πρόεδρο του ΠΑΣΟΚ, το φάρμακο για την πολιτική ανάκαμψη του κόμματος είναι «να βρεθεί το ΠΑΣΟΚ κοντά στον κόσμο» και όχι «να του πετάξουμε κάποια χαρτιά με θέσεις».\nΜάλιστα, όταν η πίεση των στελεχών προς την ηγεσία αυξάνει, ο κ. Παπανδρέου αντιστρέφει το αίτημα των στελεχών του για καθαρές θέσεις, λέγοντας: «Θέλετε θέσεις; Τότε, να τις φτιάξετε…».\nΣτην πραγματικότητα ο πρόεδρος του ΠΑΣΟΚ αποδέχεται την αναγκαιότητα διατύπωσης εναλλακτικής πρότασης εξουσίας, ωστόσο ταυτόχρονα έχει επίγνωση των δυσκολιών και των κινδύνων που εμπεριέχει το εγχείρημα. Άλλωστε, στην πρόσφατη συνεδρίαση του Πολιτικού Συμβουλίου είδε τα στελέχη του να χωρίζονται στα δύο (από τη μια Βενιζέλος, Πάγκαλος, Παπουτσής και από την άλλη Διαμαντοπούλου, Βάσω Παπανδρέου και Δαμανάκη) όταν επιχείρησε να διαμορφώσει το όργανο ενιαία θέση για το Ασφαλιστικό. Μάλιστα, παρ’ ότι στη συνεδρίαση αυτή το Πολιτικό Συμβούλιο κατέληξε να αποδεχτεί ομόφωνα την εισήγηση Βενιζέλου, την επαύριον η κ. Διαμαντοπούλου φρόντισε να διαφοροποιηθεί, επισημαίνοντας ότι η θέση του ΠΑΣΟΚ για το Ασφαλιστικό «αφορά τις σημερινές συνθήκες» και όταν αύριο γίνει το ΠΑΣΟΚ κυβέρνηση «θα πρέπει να καταρτίσει εκ του μηδενός τη θέση του». Προφανώς είναι παγκόσμια πολιτική πρωτοτυπία να έχει το ΠΑΣΟΚ ως αντιπολίτευση μια θέση για το Ασφαλιστικό η οποία δεν θα ισχύει όταν γίνει κυβέρνηση! Ουσιαστικά τα «πολλά ΠΑΣΟΚ» είναι εκείνα που εμποδίζουν τον Γιώργο Παπανδρέου να διαμορφώσει κοινές και καθαρές θέσεις για τα προβλήματα της κοινωνίας, ενώ και η αντίληψη του προέδρου του ΠΑΣΟΚ για «κοινωνική συμμετοχή» στη διαμόρφωση των πολιτικών θέσεων του κόμματος τον καταναγκάζει να προχωρήσει με αργούς ρυθμούς στη διαμόρφωση εναλλακτικής πρότασης εξουσίας. Το πρόβλημα για τον κ. Παπανδρέου είναι ότι ο διαθέσιμος χρόνος είναι περιορισμένος.\nO Θόδωρος Πάγκαλος πιστεύει πως το ΠΑΣΟΚ έχει δύο μεγάλα προβλήματα. Πρώτον, «δεν έχουμε…


Έλα να… φιληθούμε, ντάρλινγκ (με ολίγη από Αθηναϊκό) - 🦊 Foxbet.gr\nΈλα να… φιληθούμε, ντάρλινγκ (με ολίγη από Αθηναϊκό)\nΜποζιονέλος | 16 Ιουλ 2020 12:18\n26 Ιανουαρίου 1997. Ο Αθηναϊκός, κραταιός τότε στην Α’ Εθνική, υποδέχεται τον Αρη στον Βύρωνα, με τους «κίτρινους» να κινδυνεύουν άμεσα με υποβιβασμό. Και η τραγωδία γράφτηκε με επονείδιστο τρόπο καθώς οι άνθρωποι της ομάδας… ξέχασαν τα δελτία των ποδοσφαιριστών στο πούλμαν που μετέφερε την αποστολή - κι όταν το κατάλαβαν ήταν αργά! Είχε ήδη αναχωρήσει από τον Βύρωνα με προορισμό την Ελευσίνα και θα επέστρεφε μετά το ματς. Διαιτητής ήταν ο Γιώργος Μπίκας, ο οποίος δεν έδωσε πίστωση χρόνου στους Θεσσαλονικείς.\nΤούτο, με τα όσα έγιναν αργά χθες, μετά το ΑΕΚ - ΠΑΟΚ 0-0. Τη μια με την… πιστόλα του Ιβάν, την άλλη με το… κωλόχαρτο στον Οσκαρ Γκαρσία, την τρίτη με τα μη υπογεγραμμένα δελτία. Ε, ΟΚ, σηκώνεις τα χέρια ψηλά. Και, my view, η ΑΕΚ έχει φυσικά κάθε δικαίωμα να κάνει ένσταση. Είναι επιλογή της ΠΑΕ και ουδείς μπορεί να της προσάψει κάτι…\n🦊 Με χασούρα έκλεισε χθες, αν και στο live (εκεί, στο παρεάκι στο Telegram) κάτι έδωσε πίσω, ειδικά η Γουλβς.\n🦊 Πλήρωσε 2.25 το Χ2 με over 1,5 στο Νότιγχαμ Φόρεστ – Σουόνσι (2-2), πλήρωσε κατά… 75% η δυάδα του 3.34 με το over 1,75 AH στο Μπέρνλι – Γουλβς (1-1) και τον άσο στο Σαμπντόρια – Κάλιαρι (3-0) και πλήρωσε… για πλάκα το 2.01 του under 6,5 κίτρινων καρτών στο ΑΕΚ – ΠΑΟΚ, μόνο… μία βγήκε.\n🦊 Δεν βγήκαν τα fun bets, όπως το 6.05 του να σκοράρει με πέναλτι η Γουλβς (σκόραρε… η Μπέρνλι όμως από τη βούλα) ή το 4.20 της ισοπαλίας με goal/goal στο Χάρτμπεργκ – Αούστρια (έληξε… 0-0) ή το 2.75 για πέναλτι στο ΑΕΚ – ΠΑΟΚ (κατ’ εμέ ήταν πέναλτι του Σβιντέρσκι στον Μάνταλο, αλλά that’s me) ή το αμφίτερμα του 2.60 στο Αρσεναλ – Λίβερπουλ… στο β’ ημίχρονο (ποτέ).\n🦊 Τη χασούρα διαμόρφωσαν το γκολ που δεν έβαλε ποτέ η Σίριους στην ΑΪΚ για το 2.00 του Χ2 με under 3,5 (1-0), το ασιατικό over 2 στο ΑΕΚ – ΠΑΟΚ (0-0) και… η Λέτσε: τέτοια αστεία άμυνα στο α’ ημίχρονο του 1-3 με τη Φιορεντίνα, είχα καιρό να δω…\nTo άνοιγμα της 7ης θέσης και το όνειρο της SUFC\nΤο Σαββατοκύριακο έχει ημιτελικά για το FA Cup, Αρσεναλ – Μάντσεστερ Σίτι το Σάββατο και Μάντσεστερ Γιουνάιτεντ – Τσέλσι την Κυριακή. Αν πάει το Κύπελλο σε μια πλην Αρσεναλ, τότε ανοίγει και η 7η θέση της κατάταξης για την Ευρώπη, όπου προσώρας βρίσκεται η Τότεναμ με 55 βαθμουλάκια και ματς περισσότερο από τη Σέφιλντ Γιουνάιτεντ των 54. Η οποία SUFC παίζει απόψε στο Λέστερ, όπου έχει να νικήσει από τον Οκτώβριο του 2007 (1-0, έκτοτε 0-1-2 αλλά το ένα στο Κύπελλο). Για να το… τραβήξω λίγο πάντως, σε επίπεδο πρώτης κατηγορίας (παλιότερα Division 1, πλέον Premier League) η Γιουνάιτεντ έχει να επιβληθεί εκεί από τον… Σεπτέμβριο του 1971, έκτοτε 0-3-1 αλλά είχαν, ως φέτος, να τα πουν σε επίπεδο πρώτης κατηγορίας από το 1975-76.\nΗ Λέστερ δεν είναι χαλαρή, ως έδειξε στο «βαρύ» 4-1 στο Μπόρνμουθ με το σκορ να ανοίγει στο τέλος όταν έμεινε με δέκα, διότι έχει τεθεί επί κινδύνω πλέον και το να τερματίσει στην 4άδα (έχοντας μονάχα δύο νίκες στα τελευταία 11). Λείπει και ο κομβικός στόπερ Σογιουντσού, ελέω τιμωρίας κι αμφίβολος είναι ο εξτρέμ Ολμπράιτον. Η δε Γιουνάιτεντ (του Σέφιλντ) έχει κάθε δικαίωμα να… ορέγεται Ευρώπη (για πρώτη φορά στην ιστορία της!), στο 3-0 επί της Τσέλσι ήταν χάρμα ιδέσθαι και με ποδόσφαιρο κατοχής, έχοντας μίνι αήττητο (3-1-0), καλή ψυχολογία, αλλά μόνο ένα διπλό στα τελευταία οκτώ.\nΣαφώς και εμπεριέχει ρίσκο αλλά με μονάχα 33 γκολ παθητικό, η SUFC έχει τον καλύτερο απολογισμός για νεοπροβιβασθείσα ομάδα από το 1993-94. Δείγμα της υπέρβασης της σεζόν. Και, με τέτοιες αποδόσεις, προφανώς ποντάρεις υπέρ της απόψε, αντί για Χ2 ή dnb κράτησα το +0,25 σε ασιατικό, με μισή πληρωμή σε ισοπαλία.\n⏩ 20:00 Λέστερ 🆚 Σέφιλντ Γιουνάιτεντ: 2 +0,25 ΑΗ 🦊 2.26. (Betshop)\nΤο πιο… διάσημο φιλί\nΕιρήσθω εν παρόδω, τα ματς της Λέστερ με τη Σέφιλντ Γιουνάιτεντ έχουν μείνει στην ιστορία και για το πιο… διάσημο φιλί στην ιστορία του ποδοσφαίρου, ενώπιον 30.000 θεατών στο «Μπράμαλ Λέιν» τον Απρίλιο του 1975, ανάμεσα σε Αλαν Μπίρτσεναλ και Τόνι Κάρι.\n«Με τον TC είχαμε βριστεί αρκετές φορές σε εκείνο το ματς. Σε κάποια διακοπή του ματς κι ενώ είχαμε κάτσει για να πάρουμε ανάσες, κοιταχτήκαμε και φάνηκε κάτι αστείο για να κάνουμε. Να φιληθούμε. Από τότε, φιλιόμαστε μια φορά τον χρόνο!» θυμάται ο Μπίρτσεναλ, που είχε ξεκινήσει την καριέρα του στη Γιουνάιτεντ λίγα χρόνια νωρίτερα, αποχωρώντας το ’67 ενώ το ’68 αφίχθηκε ο Κάρι, προερχόμενος από τη Γουότφορντ.\nΗ εν λόγω σκηνή κατατάσσεται στις κορυφαίες εικόνες στην ιστορία του αγγλικού ποδοσφαίρου. Εκείνη την εποχή όμως επικρατούσαν άλλα ήθη κι άλλα έθιμα και το αστείο, ως λένε, που έκαναν οι δυο τους έφερε τον Μπίρτσεναλ στο επίκεντρο διαμαρτυριών, επικριτικής από οπαδούς και έλαβε πάνω από 2.000 υβριστικά γράμματα! «Μου έγραφαν ότι ήμουν σιχαμερός, ότι τους ντρόπιασα. Σιγά τα ωά, μια πλάκα μεταξύ φίλων ήταν» θυμόταν ο Κάρι χρόνια αργότερα.\nΣτο ενσταντανέ, οι δύο παίκτες, παλαίμαχοι πια, επανέλαβαν τη σκηνή για τις κάμερες προ μερικών ετών.\nΘα το… δώσει;\nΚατά τα λοιπά, από τα άλλα αποψινά της Premier League, μικρό το ενδιαφέρον. Ένα ερώτημα βασικά, τι είδους… όρεξη θα έχει η Έβερτον, που δεν έχει κίνητρο, υποδεχόμενη την… καιόμενη για βαθμούς Αστον Βίλα, αν και δεν θεωρώ ότι οι «βίλατζερς» προλαβαίνουν να σώσουν τη χρονιά.\nFor the record, είναι 3-4-0 μετά το τελευταίο διπλό της Βίλα, τον Δεκέμβριο του 2008 με 3-2.\nΟ Φέργκιουσον και ο… Τζαλακώστας\nΣτο Κρίσταλ Πάλας – Μάντσεστερ Γιουνάιτεντ δεν υπάρχει άσος από τον Μάιο του 1991, με 0-3-9 έκτοτε. Ητοι, από εκείνο το 3-0 με ένα γκολ του Ιαν Ράιτ και δύο τον Τζον Σάλακο για την ομάδα του Στιβ Κόπελ, εποχή που η ManUtd εμφανίστηκε στα… μέρη του Αθηναϊκού (την τιμητική τους έχουν σήμερα οι Βυρωνιώτες). Ο κυρ-Αλέκος έπαιζε ακόμη με Ντόναχι, Γουάλας, Γουέμπ (σ.σ. όχι τον καλό του φίλο, συνεπώνυμο διαιτητή), Καντσέλσκις και Ντάρεν Φέργκιουσον.\nΤέσσερις μήνες μετά, η Γιουνάιτεντ του (μετέπειτα σερ) Αλεξ Φέργκιουσον αντιμετώπιζε τον Αθηναϊκό, στη δεύτερή του σεζόν στην Α’ Εθνική αλλά ήταν φιναλίστ στους τελικούς του Κυπέλλου ενάντια στον Παναθηναϊκό. Και οι «Λόρδοι του Βύρωνα» κόντραραν στα ίσα τη Γιουνάιτεντ: 0-0 σε ματς που διεξήχθη στη Λεωφόρο και ήττα στην παράταση με 2-0 στο «Ολντ Τράφορντ», με μεγάλο ματς από τον Σαργκάνη, προπονητή τον Γκερντ Πρόκοπ και παίκτες όπως ο Καπουράνης, ο Τζαλακώστας, ο Χατζηράπτης, ο Χατζηαγγελής αλλά και οι ξένοι Κόλεφ, Σπίτσα και Μπονγκ.\nΣτοιχηματικά, ίσα για το ονόρε, κράτησα για σκόρερ τον Μέισον Γκρίνγουντ που έβαλε γκολ στα τρία από τα τελευταία τέσσερα της Γιουνάιτεντ.\n⏩ 22:15 Κρίσταλ Πάλας 🆚 Μάντσεστερ Γ.: Γκολ Γκρίνγουντ 🦊 2.30. (Netbet)\nΦοβού την Κυβέλη…\nΠροτελευταία στροφή στην Primera Division, απόψε, και την Κυριακή η τελευταία. Δεν έχουν κριθεί όλα, τα περισσότερα όμως θα φιξαριστούν απόψε. Κυριότερο που απασχολεί είναι… η φιέστα της Ρεάλ, η οποία με νίκη απόψε στη Μαδρίτη κατακτά το πρωτάθλημα και επιστρέφει στους τίτλους, φτάνοντας τα 34 πρωταθλήματα (έναντι 26 της… Uefaλόνα). Και θα πληρωθεί και το μακροχρόνιο του 2.75 της κατάκτησης από πλευράς Ρεάλ, όπως είχε πονταριστεί από τις 16 Αυγούστου.\nΤούτο πάντως που απασχολεί περισσότερο στην Ισπανία είναι… η Κυβέλη, το διάσημο και εμβληματικό άγαλμα στην Plaza De Cibeles. Η θέση της πλατείας είναι ιστορικά σημαντική καθώς αποτελούσε μέρος ενός άξονα που διαιρούσε τα αστικά τμήματα της πόλης και την περιοχή των παλατιών των μονάρχων κατά την περίοδο της αναγέννησης. Και, οι οπαδοί της Ρεάλ είθισται να γιορτάζουν τις μεγάλες επιτυχίες κρεμώντας σημαία της αγαπημένης τους ομάδας στο άγαλμα της Κυβέλης, ωστόσο η «Marca» με το χθεσινό της πρωτοσέλιδο, προειδοποίησε: φιέστα, σπίτι καλύτερα. Ο κορωνοϊός, δυστυχώς, είναι ακόμη εδώ…\nΒαθμολογικά, ο τίτλος είναι της Ρεάλ, τετράδα επίσης τελειωμένη. Για την 6η, μάχονται Χετάφε και Σοσιεδάδ και εκκρεμεί η 7η θέση που σε στέλνει στα προκριματικά του Europa (ενώ 5ος και 6ος πάνε απευθείας στους ομίλους).\nΕπί των αποψινών, για να βγει κάτι στοιχηματικά, η Αθλέτικ έχει το ευρωπαϊκό κίνητρο υποδεχόμενη στο Μπιλμπάο μια αποδεκατισμένη (δείτε το ρεπορτάζ) Λεγανές και ο άσος είναι λογικός.\nΕνδιαφέρον έχει το μίνι μαδριλένικο ντερμπάκι Χετάφε – Ατλέτικο. Αφενός διότι η (αήττητη στα τελευταία 15 επίσημα με 9-6-0) Ατλέτι επικύρωσε ήδη τη συμμετοχή στο επόμενο Champions League και πλέον σκέφτεται… τη Λειψία. Αφετέρου διότι έχει 11 σερί νίκες επί της Χετάφε και είναι αήττητη στα τελευταία 16 (με 14-2-0): και στα 16 δε δέχθηκε γκολ! Ητοι από το 3-2 του Νοεμβρίου 2011 και, δη, με τη Χετάφε με δέκα από το 29’ ελέω αποβολής του Λόπο. Πάντως, κακώς το διπλό είναι τόσο χαμηλά, λες και οι «ροχιμπλάνκος» έχουν κίνητρο.\nΑντίστοιχα, μονόπλευρο το κίνητρο (γύρισε ήδη φαβορί ο άσος) και στο Σοσιεδάδ – Σεβίλλη. Οι Βάσκοι έκαναν άλμα με τη νίκη τη Δευτέρα στο «Θεράμικα» επί της Βιγιαρεάλ (2-1), στο καλύτερο παιχνίδι τους μετά την επανέναρξη, όπου ήταν απογοητευτικοί, ενώ οι «ρόχος»… τρέχουν αήττητο σερί 15 επίσημων αγώνων και έχουν να σκέφτονται, σε τρεις εβδομάδες, τη… Ρόμα και το Europa League. Χετάφε και Σοσιεδάδ σε δυαδούλα, αλλά με κάλυψη.\n⏩ 22:00 Αθλέτικ Μπιλμπάο 🆚 Λεγανές: 1 🦊 1.96. (Pamestoixima.gr)\nΔυάδα (απόδοσης 2.88) 🇪🇸\n⏩ 22:00 Χετάφε 🆚 Ατλέτικο Μ.: 1Χ 🦊 1.67. (Pamestoixima.gr)\n⏩ 22:00 Σοσιεδάδ 🆚 Σεβίλλη: 1 dnb 🦊 1.73. (Pamestoixima.gr)


Μεσσηνία: Συνελήφθη και ο δεύτερος δράστης της δολοφονίας του 79χρονου στη Σπηλιά - PatrisNews - Εφημερίδα Πατρίς Ηλείας\nΜεσσηνία: Συνελήφθη και ο δεύτερος δράστης της δολοφονίας του 79χρονου στη Σπηλιά\n16 Σεπτεμβρίου 2021 - 19:20 16 Σεπτεμβρίου 2021 - 18:39 Δεν επιτρέπεται σχολιασμός στο Μεσσηνία: Συνελήφθη και ο δεύτερος δράστης της δολοφονίας του 79χρονου στη Σπηλιά\nΣυνελήφθη το μεσημέρι της Τρίτης στο χωριό Φαρακλάδα και ο δεύτερος αλλοδαπός που κατηγορείται ως υπεύθυνος για τη δολοφονία του 79χρονου Θεόδωρου Δημητρακόπουλου το Μάιο του 2011 στο χωριό Σπηλιά του Δήμου Τριφυλίας.\nΟ 79χρονος είχε εξαφανισθεί περίπου δύο ημέρες εκείνο το Μάιο και, τελικά, βρέθηκε νεκρός σε αγρόκτημα κοντά σε αγροτόσπιτο που διέθετε.\nΤο Φεβρουάριο του 2015 συνελήφθη ένας 32χρονος Αλβανός για το φόνο μιας γυναίκας στη Νάξο και, όπως προέκυψε, ήταν υπεύθυνος και για τη δολοφονία του 79χρονου στη Σπηλιά. Προχθές συνελήφθη ως συνεργός του κι ο 46χρονος Αλβανός στη Φαρακλάδα Μεσσηνίας.\nΔολοφονία έξω από το χωριό\nΤο Μάιο του 2011 οι κάτοικοι του χωριού Σπηλιά ανησύχησαν επειδή είχαν να δουν περίπου δύο μέρες τον 79χρονο και ψάχνοντας την περιοχή, τον βρήκαν νεκρό σε αγρόκτημα, δίπλα από αγροτόσπιτο που είχε αγοράσει πριν από λίγα χρόνια.\nΟι κάτοικοι τότε είχαν αναφέρει ότι ο 79χρονος το τελευταίο βράδυ που τον είδαν είχε πάει στο καφενείο του χωριού, όπου είχε έντονη λογομαχία, για οικονομικές διαφορές, με αλλοδαπό, χωρίς όμως να πάρει διαστάσεις το επεισόδιο με παρέμβαση του ιερέα του χωριού.\nΔύο ημέρες μετά αφού δεν τον είχαν δει, οι συγχωριανοί του παρατήρησαν ότι δεν είχε μετακινήσει καθόλου το αυτοκίνητό του, ενώ η πόρτα και το παράθυρο του σπιτιού του που διέμενε ήταν ανοιχτά. Όταν κάποιος μπήκε, είδε πως στη σκάλα που οδηγεί στον όροφο υπήρχαν πεταμένα αντικείμενα.\nΔιαπιστώθηκε πως όλο το σπίτι ήταν άνω – κάτω με πεταμένα πράγματα παντού και ειδοποιήθηκαν Αστυνομία και συγγενείς του 79χρονου.\nΞεκίνησαν έρευνες στο σημείο, αλλά και έξω από το χωριό, όπου διατηρούσε σπίτι σε χωράφι, στο οποίο και διέμεναν αλλοδαποί. Εκεί, σε παρακείμενο αγρόκτημα, κάτοικος της περιοχής βρήκε το άψυχο κορμί του μέσα στα χορτάρια.\nΗ ιατροδικαστική έρευνα είχε δείξει ότι ο άτυχος 79χρονος είχε γρονθοκοπηθεί μέχρι θανάτου.\nΣυνελήφθη και ο συνεργός\nΤο Φεβρουάριο του 2015 συνελήφθη στην Αθήνα ένας 32χρονος Αλβανός, ο οποίος ομολόγησε τρεις ανθρωποκτονίες, ανάμεσα στις οποίες και αυτή του 79χρονου στη Σπηλιά Τριφυλίας.\nΣύμφωνα με όσα είχαν γίνει γνωστά τότε, ο 32χρονος διανυκτέρευε λαθραία στο οίκημα όπου ο 79χρονος φιλοξενούσε τους εργάτες που δούλευαν για λογαριασμό του. Όταν ο ηλικιωμένος τού ζήτησε να εγκαταλείψει το σπίτι, εκείνος τον γρονθοκόπησε μέχρι θανάτου.\nΠέρυσι, από την ανακρίτρια Κυπαρισσίας, εκδόθηκε ένταλμα για ανθρωποκτονία και ληστεία σε βάρος του 79χρονου και για έναν 46χρονο Αλβανό. Ο συγκεκριμένος εντοπίσθηκε το μεσημέρι της Τρίτης στη Φαρακλάδα Μεσσηνίας και συνελήφθη από αστυνομικούς της ΟΠΚΕ.\nTop ΘέμαΑΣΤΥΝΟΜΙΑΔΟΛΟΦΟΝΙΑΟΠΚΕΣΠΗΛΙΑ ΜΕΣΣΗΝΙΑΣΣΥΛΛΗΨΗ\nΠύργος: Νέα πορεία διαμαρτυρίας για τις συγχωνεύσεις τμημάτων (pic)\nOlympia Forum:Τα τρία κλειδιά για την ισότιμη ευημερία των πολιτών


08 Ανάπτυξης Δεξιοτήτων Ηγεσίας Ηράκλειο - Leaders Lab\nHomeΑνάπτυξης Ηγεσίας Ηράκλειο08 Ανάπτυξης Δεξιοτήτων Ηγεσίας\n08 Ανάπτυξης Δεξιοτήτων Ηγεσίας Ηράκλειο\nΒελτίωση της δεξιότητάς μας στην ανάθεση εργασιών.\nΧρήση της ανάθεσης ως μέσο για την ενδυνάμωση και ανάπτυξη των συνεργατών μας.\nΠώς να χτίζουμε την εμπιστοσύνη, την υποχρέωση και την αξιοπιστία στα μέλη της ομάδας μας και να τα υποστηρίξουμε να είναι εστιασμένα στο αποτέλεσμα.\nΟι πέντε τρόποι για επικοινωνιακή σύνδεση.\nΠώς να δημιουργούμε σύνδεση με τον κάθε έναν από τους συνεργάτες μας.\nΠώς να επικοινωνούμε στους συνεργάτες μας ότι τους θεωρούμε επιχειρηματικούς εταίρους μας.\nΠώς να δημιουργήσουμε ένα εργασιακό περιβάλλον που προωθεί τους εργαζόμενους να ενθουσιάζονται να εξυπηρετούν και τους πελάτες να εκθειάζουν την εταιρεία μας.\nΕφάρμοσα τεχνικές από τις ενότητες «Ενδυναμωτική Ανάθεση Εργασιών & Παρακίνηση μέσω θετικής επικοινωνίας.», σε συνεργάτη που ήταν στα όριά του και έφερνε και τους υπόλοιπους στα όρια μας. Τα οφέλη ήταν: άμεσα απέβαλλε τον αρνητισμό του, άρχισε να βρίσκει λύσεις, πήρε μεγαλύτερες αρμοδιότητες από πριν. Στην ουσία, ενεργοποιήθηκε και μπόρεσα να τον ανεβάσω επίπεδο ευθύνης, χωρίς να του διαφοροποιήσω το μισθό του και αντί να πάρω έναν νέο συνεργάτη που θα ήθελε από μένα μεγάλο διάστημα υποστήριξης ώσπου να μπει στο πνεύμα. –Νικόλαος Παπασάββας, Επιχειρηματίας –Διευθύνων Σύμβουλος DEMCON\nΣτη συνάντηση μου με τον υπεύθυνο ενός από τα μεγαλύτερα Κέντρα Παροχής Ψυχολογικής Υποστήριξης χρησιμοποίησα τεχνικές από την ενότητα «Ενδυναμωτική Ανάθεση Εργασιών» εστιάζοντας στο δικό τους όφελος από την συνεργασία τους μαζί μου. Το σημείο αυτό καθόρισε την συνεργασία μας, ειδικά στις μέρες που ζούμε, που ακούς αυτομάτως «όχι». Εστίασα σε τρία σημεία, ακολουθώντας τις τεχνικές της ενότητας. Το όφελος μου ήταν ότι συμφωνήσαμε να είμαι εξωτερικός συνεργάτης τους. Η συνεργασία μαζί τους μου προσέφερε ετήσια έσοδα αξίας τουλάχιστον 10,000 ευρώ. –Σοφία Π. Life Coach-Σύμβουλος Ψυχολογίας\nΜε έμπνευση από την ενότητα “Ενδυναμωτική Ανάθεση Εργασιών” δημιούργησα μια macro εντολή για στατιστική επεξεργασία ώστε πλέον οι συνεργάτες μου απλά να καταχωρούν τα στοιχεία, αντί να μου τα στέλνουν. Η δημιουργία του αρχείου εξοικονομεί περισσότερες από 120 ώρες διαδικαστικής εργασίας τον χρόνο, που για την εταιρεία μας σημαίνει εξοικονόμηση πόρων τουλάχιστον 2,960 ευρώ ετησίως. Επιπλέον όφελος είναι ότι έχω χρόνο για άλλα σημαντικά θέματα. -Σπύρος Γαλαζούλας Διευθυντής Παραγωγής, Ελληνικοί Λευκόλιθοι ΑΕ\nΣτην ομάδα μου έχω την Μαρία, με μικρή εργασιακή εμπειρία για αυτό που ήθελα. Χρησιμοποίησα τεχνικές από την ενότητα «ενδυναμωτική ανάθεση» και συζήτησα μαζί της τα οφέλη για την εταιρεία και τα οφέλη για εκείνη, προκειμένου να την πείσω να κάνει μια νέα εργασία, άγνωστη για εκείνη. Τα πήγε περίφημα. Από αυτά που της είπα, ένιωσε ότι την υποστηρίζω και παρουσίασε τον εαυτό της με αυτοπεποίθηση. Άρεσε στους πελάτες μας, και κέρδισε την εμπιστοσύνη τους. Το άμεσο οικονομικό όφελος ήταν 1,000 ευρώ σε νέες πωλήσεις. -Ν.Β. επιχειρηματίας στον κλάδο του εμπορίου\nΑντί να επιβαρύνω την ήδη φορτωμένη καθημερινότητα μου, ως μέτοχος και γενική διευθύντρια, και να το κάνω εγώ, αποφάσισα να αναθέσω το νέο σύστημα στατιστικών σε συνεργάτιδα μου. Εφάρμοσα το πρώτο βήμα της Ενδυναμωτικής Ανάθεσης και ήταν εμφανές πόσο της άρεσε η ανάθεση, πόσο τη καλοδέχθηκε και πήρε το έργο πάνω της. Οπότε, της ανέθεσα ολόκληρη γεωγραφική περιοχή αντί για κάτι λιγότερο ή αντί να παραμένω στην πράξη εγώ “υπεύθυνη”. -Μαρία Χ. Γενική Διευθύντρια, Κλάδος Υπηρεσιών\nΜε έμπνευση από την ενότητα για την Ενδυναμωτική Ανάθεση Εργασιών, έχω αρχίσει να μοιράζω αρμοδιότητες περισσότερο. Ως αποτέλεσμα, όταν έχω επαγγελματικά ταξίδια σε εκθέσεις και προκύπτουν έκτακτες και πολύ σημαντικές παραγγελίες για την ανάπτυξη των εργασιών μας, εκτελούνται αμέσως χωρίς καθυστερήσεις, χωρίς να χρειάζεται να είμαι εκεί και με άψογο επίπεδο εκτέλεσης. -Πένυ Τσαούτου, Διευθύνουσα Σύμβουλος, ΕΨΑ ΑΕ


Μπαξεβάνος: "Περιμένω τους παίκτες μου στο γήπεδο" - BluearenaBluearena\nΜπαξεβάνος: “Περιμένω τους παίκτες μου στο γήπεδο”\nΟ 50χρονος κόουτς μιλά για την πολύ ιδιαίτερη εποχή, κατά την οποία επέστρεψε στον Ηρακλή.\n18/11/2020 12:37 Επιμέλεια: BlueArena Ηρακλής, Μπάσκετ\nΟι δηλώσεις του Σπύρου Μπαξεβάνου στο Metropolis 95,5:\n«Τα πράγματα κάνουν κύκλο στο ποδόσφαιρο. Πικρία πάντα υπάρχει όταν φεύγεις από κάποια ομάδα. Θεωρώ ότι τότε έφυγα με ψηλά το κεφάλι, δεν έχασα κάτι. Έφυγα πριν την έναρξη της σεζόν, δεν μου έδωσαν τη δυνατότητα να δουλέψω τότε. Όπως αντίστοιχα και στον προπονητή που έφυγε τώρα. Είναι η μοίρα μας. Όλοι θέλουμε τα άμεσα αποτελέσματα, κρίνεται η δουλειά μας από αυτά και όχι το αν μπορούμε να βελτιώνουμε τους ποδοσφαιριστές».\nΓια το τι άλλαξε στον ίδιο και ανέλαβε ξανά τον Ηρακλή:\n«Κάθε μέρα αλλάζεις. Σταθερός δεν μένεις ποτέ. Ειδικά σ’ ένα επάγγελμα σαν το δικό μας που πρέπει να εξελίσσεσαι. Αν λες ότι ξέρω τα πάντα και είμαι μονοκόμματος, κοντόφθαλμος δεν καταφέρνεις τίποτα. Κάποια στιγμή έτσι σε αποβάλλει ο ίδιος ο χώρος που εξελίσσεται».\nΓια τις δυσκολίες λόγω κορωνοϊού να γνωρίσει την ομάδα:\n«Είναι όντως πάρα πολύ δύσκολο. Έχει δοθεί πρόγραμμα από τον Θαλή τον Θεοδωρίδη που ήταν στην ομάδα και παρέμεινε. Το έχουν τα παιδιά και πρέπει να το ακολουθήσουν. Πρώτη φορά είμαι σε ομάδα και δεν θα ξέρω τους ποδοσφαιριστές ούτε τις επόμενες 2 εβδομάδες. Δεν θα τους συναντήσω. Μόνο από βίντεο που θα δω τα παιχνίδια. Είναι ένα παράξενο, πρωτόγνωρο κομμάτι και για εμένα. Να μπω μέσα στο γήπεδο, να δω τα παιδιά, αυτό θέλω. Ξέρω αρκετά παιδιά αλλά το μεγαλύτερο ποσοστό των παικτών είναι άγνωστο, μόνο από πληροφορίες. Το να τους βλέπεις είναι το καλύτερο».


Τηλεφωνικό ραντεβού μέσω 2310-892500.\nΤα ραντεβού για τα Τακτικά Εξωτερικά Ιατρεία του Νοσοκομείου κλείνονται τηλεφωνικά ή με την παρουσία σας στη Γραμματεία Εξωτερικών Ιατρείων κατά τις καθημερινές εργάσιμες ημέρες εκτός Σαββάτων, Κυριακών, Εορτών και Αργιών.\nΏρες : Από 7.30 μέχρι 14.30\nΡαντεβού για ΜΕΣΟΓΕΙΑΚΗ ΑΝΑΙΜΙΑ ΕΓΚΥΩΝ (Α004Β) ή ΜΕΣΟΓΕΙΑΚΗ ΑΝΑΙΜΙΑ ΕΝΗΛΙΚΩΝ (ΑΟΟ4Α)\nΟ έλεγχος πραγματοποιείται από Δευτέρα έως και Πέμπτη από τις 8.30 έως 10.00 πμ.\nΚάθε Παρασκευή δίνονται τα αποτελέσματα και οι σχετικές οδηγίες.\nΗλεκτρονικό ραντεβού: https://rantevou.ippokratio.gr/\nΑπογευματινά ραντεβού για Αναιμίες Αιμοσφαιρινοπάθειες μέσω της ολοήμερης λειτουργίας του Νοσοκομείου.


ΠΟΛΙΤΙΚΟ ΤΣΟΥΝΑΜΙ: 9/2/2014 - 16/2/2014\nΥΠΟΣΤΗΡΙZΕΙ ΤΟ ΕΓΚΛΗΜΑ, ΟΠΩΣ ΚΑΙ ΕΠΙ ΤΑΣΣΟΥ ΠΑΠΑΔΟΠΟΥΛΟΥ - Υπέρ του νέου "σχεδίου Ανάν" για το Κυπριακό ο ΓΑΠ\nΟ Γιώργος Παπανδρέου, όπως το 2004, έτσι και σήμερα στηρίζει το «σχέδιο Ανάν» που μετατρέπει την Κυπριακή Δημοκρατία από κράτος σε κοινότητα ανοίγοντας την πόρτα στην Τουρκία να ασκεί στον έλεγχο και να κάνει «κτήμα» της τους υδρογονάνθρακες της Κυπριακής ΑΟΖ.\nΩς πρόεδρος της Σοσιαλιστικής Διεθνούς εξέφρασε τη στήριξή του στην προσπάθεια για την επίλυση του Κυπριακού, που καταβάλλουν ο πρόεδρος της Κυπριακής Δημοκρατίας, Νίκος Αναστασιάδης και ο Τουρκοκύπριος ηγέτης Ντερβίς Έρογλου.\n«Ένα διζωνικό - δικοινοτικό κράτος, μέλος της Ευρωπαϊκής Ένωσης, με μία κυριαρχία, μία διεθνή προσωπικότητα και μία ιθαγένεια. Η επιτυχία θα εξαρτηθεί από την αποτελεσματική αξιοποίηση του μεγάλου διεθνούς ενδιαφέροντος για λύση του Κυπριακού και την οικοδόμηση της αναγκαίας εμπιστοσύνης μεταξύ των δύο κοινοτήτων» υπογραμμίζει ο πρώην πρωθυπουργός.\nΔεν υπάρχει αμφιβολία ότι η λύση του Κυπριακού θα συμβάλει καθοριστικά στη δημιουργία των αναγκαίων προϋποθέσεων για περιφερειακή συνεργασία, ιδιαίτερα στο τρίγωνο Ελλάδα - Κύπρος - Τουρκία, το οποίο μπορεί να γίνει τρίγωνο ειρήνης και ανάπτυξης, συνεχίζει ο κ. Παπανδρέου.\nΤΑ ΔΙΑΓΓΕΛΜΑΤΑ ΤΟΥΣ ΤΑ ΛΕΝΕ ΟΛΑ (VID) Ο Εθνάρχης Τάσσος Παπαδόπουλος και ο μοιραίος του Κυπριακού Νίκος Αναστασιάδης\nΌχι σε νέο Σχέδιο Ανάν. του Φαήλου Κρανιδιώτη\nPosted by Constantine at 9:38 π.μ. Δεν υπάρχουν σχόλια: Links to this post\nΥΠΟΣΤΗΡΙZΕΙ ΤΟ ΕΓΚΛΗΜΑ, ΟΠΩΣ ΚΑΙ ΕΠΙ ΤΑΣΣΟΥ ΠΑΠΑΔΟ...\nΠοιός φταίει για την ανεργία; Μα ποιός άλλος; Ο Κα...\nΤΑ ΔΙΑΓΓΕΛΜΑΤΑ ΤΟΥΣ ΤΑ ΛΕΝΕ ΟΛΑ (VID) Ο Εθνάρχης ...


Χειμωνιάτικος Χορός Έτους 2016 - Άρθρα\nΧειμωνιάτικος Χορός Έτους 2016\nΓια την Χειμωνιάτικη Συνεστίαση του Συλλόγου μας έτους 2016\nΜε την αναμενόμενη επιτυχία, σε ένα εξαιρετικά φιλικό ανθρώπινο περιβάλλον, με πλούσια εδέσματα, ποτό και τα απαραίτητα γλυκίσματα, ολοκληρώθηκε μετά τα μεσάνυκτα της 13ης Μαρτίου 2016, ο χειμωνιάτικος χορός του Συλλόγου ΝΤΟΥΡΑΚΟ.\nΠηγαίο το κέφι, το οποίο εκφράστηκε με χορό και τραγούδι στην πίστα του πάντα φιλικού μας εστιατορίου ΜΕΛΤΕΜΙ, κάλυψε όλη την εκδήλωσή μας.\nΟι ευχές για Καλή Σαρακοστή, αλλά και επιτυχίες για όλους, εκφράστηκαν από τον Πρόεδρο του ΔΣ/ ΝΤΟΥΡΑΚΟ κύριο Ευάγγελο Τσίρκα, το δε τυχερό νόμισμα κατά την κοπή της Βασιλόπιτας, έτυχε στην Κυρία Ελευθερία Φουστιέρη, στην οποία εκφράζουμε την ευχή να είναι πάντα τυχερή.\nΤην εκδήλωση τίμησε με την παρουσία του ο Δήμαρχος Μεγαρέων κύριος Γρηγόρης Σταμούλης, συνοδευόμενος από τη σύζυγό του και τον εντελταμένο σύμβουλο για την περιοχή του Αλεποχωρίου Κύριο Δρυμούση Κωνσταντίνο και τη σύζυγό του.\nΣτο σύντομο χαιρετισμό τον οποίο απεύθυνε ο κύριος Δήμαρχος, αναφέρθηκε, στις δυνατότητες, στις αδυναμίες και στις παροχές τις οποίες πρέπει να αναμένουμε από τις Δημοτικές Αρχές.\nΚλείνοντας, ευχήθηκε το καλύτερο για τον Σύλλογο και τα μέλη του και τη συμπαράσταση του Δήμου σε ότι με δυνατότητα μπορεί να προσφέρει.\nΟι δικές μας ευχές συνοδεύουν αυτές του Δημάρχου και του Προέδρου του ΔΣ/ ΝΤΟΥΡΑΚΟ για Υγεία, Καλή Σαρακοστή και εκπλήρωση όλων των επιθυμιών του καθενός.\nΧΡΟΝΙΑ ΠΟΛΛΑ/ 14η Μαρτίου 2016\nΕυάσγγελος Τσίρκας/ Πρόεδρος του ΔΣ/ ΝΤΟΥΡΑΚΟ


Ημ/νία δημοσίευσης 02/04/2022 Συντάκτης Strange Press 0\nΤον Σεπτέμβριο του 1957, μια είδηση προερχόμενη από τη Νορβηγία έκανε λόγο για την εμφάνιση ενός παράξενου θαλάσσιου πλάσματος.\nΤο περιστατικό, σύμφωνα με την είδηση, είχε λάβει χώρα το πρωί της 2ας Μαρτίου εκείνης της χρονιάς στα ανοιχτά του Μπέργκεν, μιας πόλης στα δυτικά της Νορβηγίας.\nΚατά τις περιγραφές, λοιπόν, ένα θαλάσσιο τέρας, μήκους πέντε περίπου μέτρων, το οποίο έμοιαζε με ιχθυόμορφο ρινόκερο, είχε επιτεθεί εναντίον ενός στολίσκου αλιευτικών, αποτελούμενου από δύο μεγαλύτερα και τέσσερα μικρότερα σκάφη.\nΌπως αφηγούνταν οι αυτόπτες μάρτυρες, το θαλάσσιο πλάσμα εμφανίστηκε εκείνο το πρωινό της 2ας Μαρτίου του 1957 σε απόσταση ενός περίπου μιλίου από τον στολίσκο και άρχισε να κατευθύνεται με μεγάλη ταχύτητα εναντίον του τελευταίου των μικρών σκαφών το οποίο και ανέτρεψε. Ακολούθως, απομακρύνθηκε με την ίδια πάντοτε ταχύτητα και εξαφανίστηκε μέσα στη θάλασσα χωρίς να επανεμφανιστεί.\nΟι αλιείς ανέσυραν τρομοκρατημένοι τους τέσσερις ναυαγούς του ανατραπέντος πλοιαρίου και έσπευσαν να επαναπλεύσουν για το Μπέργκεν, από το οποίο απείχαν μόλις επτά μίλια.\nΟι αφηγήσεις και των είκοσι οκτώ ανδρών που αποτελούσαν το πλήρωμα του στολίσκου, καθώς και η περιγραφή την οποία έδωσαν ως προς την όψη του τέρατος, συνέπιπταν και στην παραμικρή λεπτομέρεια.\nΗ είδηση δημοσιεύθηκε στην εφημερίδα “ΜΑΚΕΔΟΝΙΑ”, στις 27/09/1957…\nΤο άρθρο, όπως δημοσιεύθηκε στην εφημερίδα “ΜΑΚΕΔΟΝΙΑ”, στις 27/09/1957\nΚατηγορίες: 1957, ΜΥΣΤΗΡΙΩΔΗ ΟΝΤΑ Ετικέτες: κρυπτοζωολογία, Νορβηγία Σχολιάστε\nΠροηγούμενο άρθροΤο μαρμαρωμένο καράβι της Κέρκυρας…\nΕπόμενο άρθροΤο πείραμα σε μια στοιχειωμένη παμπ του Λονδίνου, το 1969…


Βαριά ήττα για τον Παναθηναϊκό ΟΠΑΠ στο Βελιγράδι - maksports.gr\nΤην έκτη ήττα του στη EuroLeague υπέστη ο Παναθηναϊκός ΟΠΑΠ με 81-48 από τον Ερυθρό Αστέρα στο Βελιγράδι για την όγδοη αγωνιστική της διοργάνωσης. Κορυφαίος για τους γηπεδούχους ο Νέιτ Γουόλτερς με 18 πόντους και 8/10 σουτ ενώ από τους «πράσινους που έκαναν 19 λάθη και είχαν μόλις 8 ασίστ, ο Μέικον σημείωσε 15 πόντους.\nΟι επιλογές των πρασίνων ήταν απογοητευτικές στο ξεκίνημα κάτι που αποτυπωνόταν στην στατιστική: 4/15 σουτ εντός παιδιάς, 4 λάθη. Την ίδια ώρα, ο Νέιτ Γουόλτερς έκανε πολύ καλή εμφάνιση οδηγώντας την ομάδα του στην επικράτηση.\nΟ Δημήτρης Πρίφτης με συνεχείας αλλαγές σε πρόσωπα και σχήματα προσπάθησε να αλλάξει τη ροή της αναμέτρησης αλλά επί της ουσίας δεν πέτυχε τον στόχο του. Ο Μέικον έδωσε επιθετικές λύσεις αλλά χωρίς διάρκεια. Τα δύο μαζεμένα κλεψίματα του Χάουαρντ Σαντ Ρος συνετέλεσαν στο -13 (39-26) της ανάπαυλας, δεδομένου όμως ότι ο Παναθηναϊκός ΟΠΑΠ είχε 1/10 τρίποντα και 13 λάθη στο ημίχρονο, το έργο του έδειχνε πολύ δύσκολο.\nΣτην επανάληψη τίποτα δεν άλλαξε. Η κυριαρχία του Ερυθρού Αστέρα είχε ως αποτέλεσμα να φτάσει τη διαφορά για πρώτη φορά στους 21 πόντους (57-36) στο τέλος της τρίτης περιόδου, με δύο εύστοχες βολές του Λάζιτς. Όσο περνούσε η ώρα ο Παναθηναϊκός ΟΠΑΠ όχι μόνο δε διόρθωνε τα λάθη του αλλά συνέχιζε να βαδίζει στον ρυθμό των γηπεδούχων. Από τη στιγμή που το σκορ έγινε 68-38 δεν υπήρχαν τα αποθέματα ενέργειας για τους «πράσινους», ώστε να συμμαζέψουν την κατάσταση.\nΕρυθρός Αστέρας (Ράντονιτς): Λαζάρεβιτς, Γουόλτερς 18 (2), Ουσκόκοβιτς 2 (5 ριμπάουντ), Νταβίντοβατς 8 (2), Μίτροβιτς 8, Λάζιτς 4, Κάλινιτς 10, Ντόμπριτς 8 (2), Χόλινς 11 (1), Σιμόνοβιτς 5 (1), Κούζμιτς 7.\nΠαναθηναϊκός ΟΠΑΠ (Πρίφτης): Πέρι 5 (1), Μέικον 15 (2), Παπαγιάννης 8, Μποχωρίδης, Παπαπέτρου 6, Φέρελ, Κασελάκης, Γουάιτ 2, Φλόιντ 2, Έβανς, Μαντζούκας, Σαντ Ρος 10.\nΕτικετες αρθρωνEUROLEAGUEΕΡΥΘΡΟΣ ΑΣΤΕΡΑΣΠΑΝΑΘΗΝΑΙΚΟΣ\n«Σε τελική ανάλυση το μπάσκετ μετράει»


Σβήνουν οι ελπίδες για το εξαφανισμένο Boeing - Newsbomb - Ειδησεις - News\nΚΟΣΜΟΣ 29/03/2014 17:09\nΣβήνουν οι ελπίδες για το εξαφανισμένο Boeing\nΉταν απ' ό,τι φαίνεται η πρώτη φορά που κάποιο από τα οκτώ πλοία που βρίσκονται στη νέα ζώνη έρευνας ανέσυραν επιπλέοντα αντικείμενα από τον Ινδικό Ωκεανό.Δύο πλοία, το Haixun 01 της Κίνας και το HMAS Success της Αυστραλίας, ανέσυραν "έναν αριθμό αντικειμένων από τον ωκεανό".\n"Όμως μέχρι τώρα δεν έχει ανακτηθεί κανένα αντικείμενο που να έχει επιβεβαιωθεί πως έχει σχέση με την πτήση MH370", ανακοίνωσε η Αυστραλιανή Αρχή Ναυτικής Ασφάλειας (AMSA).\nΤα αεροπλάνα που βρίσκονται στην περιοχή είδαν τα αντικείμενα και τα ανέσυραν αλλά μάταια.\nΣυνολικά οκτώ αεροσκάφη συμμετείχαν στη σημερινή έρευνα η οποία και κάλυψε μια έκταση 97.000 τετραγωνικών μιλίων. (252.000 χιλιόμετρα).\nΤέσσερα πλοία βρίσκονται σήμερα στην περιοχή - εκ των οποίων τα τρία είναι κινεζικής σημαίας. Ένα επιπλέον αναμένεται να φτάσει την Κυριακή. Ένα ακόμα αυστραλιανό πολεμικό πλοίο, το HMAS Toowoomba, αναχώρησε από το λιμάνι του Perth και αναμένετα να φτάσει στη συγκεκριμένη περιοχή σε περίπου τρεις μέρες.\nΟ Πρωθυπουργός της Αυστραλίας, Tony Abbott, τόνισε ότι οι ομάδες αναζήτησης αντιμετωπίζουν ένα εξαιρετικά δύσκολο έργο.\n«Δεν πρέπει να υποτιμήσουμε τη δυσκολία του έργου αυτού, σε μια εξαιρετικά απομακρυσμένη τοποθεσία.»\n«Προσπαθούμε να βρούμε μικρά κομμάτια των συντριμμιών σε έναν απέραντο ωκεανό. Όσο ρίχνουμε ότι έχουμε μέσα σε αυτόν, η αναζήτηση θα συνεχίζεται....»\nΔιαβάστε επίσης: «Να ανακτηθούν τα αντικείμενα για να συνδεθούν με το αεροσκάφος»\nΜαλαισία: Κινέζικο πλοίο στην περιοχή των ερευνών\nΑΕΡΟΣΚΑΦΟΣ MALAYSIA AIRLINES


Roadartist...in athens!!!: Ιουλίου 2015\nΔεν είναι λίγες οι φορές που αναρωτιέμαι τι νόημα έχει τούτα τα χρόνια που η χώρα μας βιώνει τέτοιες στιγμές να μοιράζομαι φωτογραφίες, σκέψεις, βιβλία, προτάσεις και γραφές. Ίσως κανένα. Νιώθω ότι η επικαιρότητα εκμηδενίζει πλέον τέτοια μοιράσματα. Ίσως είναι μια φάση που απαιτεί περισσότερη ενδοσκόπηση. Το βέβαιο είναι ότι μια μπλογκόσφαιρα που έχει σιωπήσει, με ελάχιστες πλέον φωνές δημιουργικότητας, μας φανερώνει και το πόσο κόπο και ενέργεια απαιτούν αυτά τα μοιράσματα...\nΑπό την άλλη όμως και αυτή εδώ ίσως είναι μια μορφή αντίστασης. Μια μικρή συνεισφορά προς τον περαστικό αναγνώστη που τυχαίνει να σταθεί σε αυτή τη διαδικτυακή γωνιά. Γιατί κακά τα ψέματα. Στα δύσκολα έχει αξία το μοίρασμα. Ειδικά όταν εσύ παύεις να έχεις, τότε αποκτά αληθινή αξία. Περίεργη αίσθηση. Παρ' όλα όσα ζούμε, να έχω ακόμη τόσα να μοιραστώ, να γράψω, μα να με περιβάλλει αυτή η παράξενη σιωπή. Μα όσο και αν η ελπίδα μοιάζει χαμένη, δε θέλω να την παραδώσω ακόμη.\nΟι παραπάνω όμως σκέψεις ίσως να με απασχολήσουν πάλι από τον Σεπτέμβρη. Καθώς έφτασε ο καιρός για το καθορισμένο διάλειμμα του blog. Κάθε έτος τέτοια εποχή, επιλέγω να παραμένω offline, μια αναγκαία διαδικτυακή αποτοξίνωση. Χρόνος για περισσότερες γραπτές σημειώσεις, στιγμές στη φύση, σε φίλους, σε αναγνώσεις που δεν είχα την ευκαιρία να αφεθώ το προηγούμενο διάστημα. Ανάγκη για περισσότερη ηρεμία.\nΚαλό υπόλοιπο του καλοκαιριού σε όλους.\nΝα προσέχετε τους ανθρώπους και τους εαυτούς σας.\nΥ.Γ. Διακοπή για ανάσες στο blog, μα κάποιες φωτογραφίες και μοιράσματα ίσως ν' ανεβαίνουν στη σελίδα του στο facebook. Συντονιστείτε και εκεί αν δεν το έχετε κάνει.\nBy Roadartist at 12:14 μ.μ.\nΟ ΝΕΟΝ, σε συνεργασία με τη Whitechapel Gallery, ανοίγει για πρώτη φορά τον κήπο της Γαλλικής Σχολής Αθηνών σε διάλογο της σύγχρονης τέχνης με το ευρύ κοινό.\nΗ Γαλλική Σχολή Αθηνών (École Française d'Athènes (EfA)) ιδρύθηκε το 1846, δεν είναι μόνο το παλαιότερο ξένο ινστιτούτο που ιδρύθηκε στην Αθήνα, μα επίσης το πρώτο ακαδημαϊκό γαλλικό ινστιτούτο εκτός Γαλλίας. Η ίδρυσή του συνδέεται με το γαλλικό φιλελληνισμό, αλλά και με την πολιτική της Γαλλίας στην ανατολική μεσόγειο, την εποχή εκείνη.\nΔιευθύνει προγράμματα έρευνας σε όλους τους τομείς των Ελληνικών Σπουδών, αλλά κυρίως στην αρχαιολογία, στη μελέτη των επιγραφών και στις Κλασσικές Σπουδές. Το EfA έχει επίσης ένα εκτεταμένο πρόγραμμα υποτροφιών. Η βιβλιοθήκη του περιλαμβάνει 80.000 βιβλία, 550.000 φωτογραφίες και 35.000 χάρτες.\nΓια δεύτερη χρονιά μετά τη Γεννάδειο Βιβλιοθήκη πέρυσι (Μάιος – Ιούνιος 2014), ο ΝΕΟΝ και η Whitechapel Gallery ενεργοποιούν έναν ιστορικό χώρο στο κέντρο της Αθήνας, τον κήπο της Γαλλικής Σχολής, για να παρουσιάσουν έργα σύγχρονων καλλιτεχνών σε άμεσο διάλογο με τη δημόσια σφαίρα και το ευρύ κοινό.\nΗ Γαλλική Σχολή έχει μακρά ιστορία στη δημόσια ζωή της Αθήνας, από το 1846, αλλά είναι η πρώτη φορά που ο κήπος της ανοίγει με ελεύθερη πρόσβαση στους κατοίκους και τους επισκέπτες της πόλης, μέσω της σύγχρονης τέχνης.\nΗ έκθεση Terrapolis εντάσσεται στη στρατηγική του ΝΕΟΝ να χρησιμοποιήσει τη σύγχρονη τέχνη ως εργαλείο ώστε να ευαισθητοποιήσει και να ενεργοποιήσει τους πολίτες να επισκεφθούν και να ξαναζωντανέψουν ιστορικούς δημόσιους, ιδιωτικούς κήπους και ανοιχτούς χώρους στην πόλη.\nΗ έκθεση Terrapolis έχει ως κεντρικό άξονα έργα σύγχρονης τέχνης\nπου συνδέουν το ανθρώπινο με το ζωώδες.\nΑπηχώντας τους Σάτυρους, τις Σφίγγες, τους Κένταυρους της αρχαιοελληνικής γλυπτικής, 37 Έλληνες και ξένοι καλλιτέχνες παρουσιάζουν γλυπτά, εγκαταστάσεις και φιλμ με στοιχεία από τη μυθολογία, το αρχαίο δράμα, το ζωικό βασίλειο, προτείνοντας μια «βιοηθική» για τον 21ο αιώνα\nΗ έκθεση θέτει ερωτήματα για τη σχέση της τέχνης με διεργασίες της φύσης, την απήχηση μυθικών αφηγήσεων στη σύγχρονη κοινωνία, τη σχέση του ανθρώπου με τα ζώα.\nΑυτό απηχεί και ο όρος Terrapolis\n–που εισήγαγε η Donna Haraway ειδική σε θέματα φιλοσοφίας των επιστημών- και προέρχεται από τη λατινική λέξη «terra» που σημαίνει γη και την ελληνική λέξη «πόλις».\nΗ έκθεση θέτει μια σειρά ερωτημάτων: Πρέπει να αντιμετωπίζουμε τα ζώα ως πολίτες;\nΠώς συνδέεται η τέχνη με διαδικασίες της φύσης, όπως η μεταμόρφωση;\nΠώς αντηχούν οι μυθικές αφηγήσεις στη σύγχρονη κοινωνία;\nΜπορούμε να επανακαθορίσουμε τη σχέση μας με τα άλλα είδη;\nΔιδότου 6, Αθήνα\nΤρίτη - Σάββατο: 10:00 – 21:00\nΗ έκθεση πλαισιώνεται από παράλληλες εκδηλώσεις με ελεύθερη συμμετοχή για το κοινό, ενώ οι ξεναγήσεις πραγματοποιούνται µε αυτόματες ηχογραφημένες πληροφορίες.\nBy Roadartist at 3:34 μ.μ. 4 λέξεις\nΕτικέτες αθήνα, αρχαιολογία, αφιερώματα, γλυπτική, μουσεία, πολιτιστικά, φωτορεπορτάζ\nΒρέθηκα χτες στο Δημοτικό θέατρο της Ηλιούπολης, όπου παρακολούθησα την Αντιγόνη του Σοφοκλή. Δε θα κρίνω εδώ την παράσταση. Θα μεταφέρω μονάχα προσωπικές σκέψεις που με συγκλόνισαν, καθώς άκουγα το κείμενο.\nΕίναι απίστευτη η μαγεία και η μαεστρία που διαθέτουν οι αρχαίες τραγωδίες. Δε σου λέω κάτι το καινούργιο. Μα ακόμη μια φορά, καθώς παρακολουθούσα την παράσταση, συνειδητοποιούσα το ασύλληπτο ότι αυτά τα κείμενα γράφτηκαν πριν από χιλιάδες χρόνια και είναι τόσο σημερινά. Εκστασιαζόμουν από τις ανατροπές, τις καινοτομίες, την ριζοσπαστικότητα τους και φυσικά τη διδαχή που με πολύ λεπτό και έξυπνο τρόπο διαπερνά αυτά τα έργα. Άλλωστε οι αρχαίοι τραγωδοί "δίδασκαν" και το θέατρο αποτελούσε ψυχαγωγία για όλους τους πολίτες. Αναγκαία. Ζωτική.\nΣτην αρχαία Ελλάδα οι πολίτες έβρισκαν μέσα στο θέατρο την ταυτότητα τους. Είναι λύτρωση να ακούς τέτοια κείμενα. Σε μια εποχή που το χρήμα είναι πλέον ο θεός, που κάποιοι ονομάζουν πατρίδα ένα νόμισμα, ενώ άλλοι ταυτίζουν την ταυτότητα τους με μια πιστωτική κάρτα. Μέσα από αυτά τα κείμενα αντικατοπτρίζεται μια κοινωνία με αξιοθαύμαστη πίστη, δικαιοσύνη, ηθική, θεσμούς. Πως φτάσαμε στο άλλο άκρο σήμερα;\nΟ άνθρωπος μέσα από τις χιλιετίες, αντιμετωπίζει πάντα τις ίδιες προκλήσεις, τους ίδιους κατατρεγμούς. Ίδια πράγματα τον βασανίζουν, στο ίδιο σημείο θα βρει την ουσία ξανά.\nΤέλος βλέποντας αυτές τις παραστάσεις αισθάνεσαι πολύ μικρός. Αναρωτιέσαι ενδόμυχα πώς τολμάς να πιάνεις το μολύβι, να πατάς τα πλήκτρα και να σκαρώνεις διαλόγους. Όταν έχουνε γραφτεί αυτά τα αριστουργήματα - μη έχοντας μάλιστα κάποιο προγενέστερο δείγμα... Τέτοια αναρωτιέσαι μπροστά σε τούτα τα ιερά κείμενα...\nΝικηφόρος Λύτρας, Η Αντιγόνη εμπρός στο νεκρό Πολυνείκη (1865)\nBy Roadartist at 6:30 μ.μ. 7 λέξεις\nΕτικέτες θέατρο, πολιτιστικά, σκέψεις, της καρδιάς\nΧρήστος Οικονόμου, Το καλό θα 'ρθει από τη θάλασσα, Πόλις\n«Εδώ που τα λέμε, όλη η ζωή είναι ένα παραμύθι, το παραμύθι που λες στον εαυτό σου. Αυτό είναι η ζωή. Ένα παραμύθι που φτιάχνεις μέσα σου. Ένα παραμύθι που έχει μέσα το μέρος που ζεις και τα μέρη που έζησες. Αυτά που ζεις κάθε μέρα. Τους ανθρώπους που ζεις κάθε μέρα – άντρες, γυναίκες, παιδιά, συγγενείς, φίλους, γείτονες, συνάδελφους, εχθρούς και ξένους. Τα πράγματα που γίνονται κι αυτά που πρέπει να γίνουν κι αυτά που θα ήθελες να γίνουν. Κι ύστερα κάτι γίνεται και το παραμύθι τελειώνει και τότε πρέπει να φτιάξεις άλλο παραμύθι, αν θέλεις να ζήσεις κι άλλο. Πρέπει να φτιάξεις ένα καινούργιο παραμύθι εδώ που σ’ έστειλαν να ζήσεις, σ’ έναν άλλο τόπο μ’ άλλους ανθρώπους. Και παλεύεις να το φτιάξεις, αν θέλεις να ζήσεις. Παλεύεις να χωρέσεις, σ’ αυτό το νέο παραμύθι άλλους τόπους, άλλους ανθρώπους. Παλεύεις να φτιάξεις ένα καινούργιο παραμύθι. Έναν κόσμο καινούργιο, με σπηλιές και ρέματα, με πλατάνια, ξωκλήσια, ξερολιθιές κι αμπέλια ξερικά, με βάρκες, κουπιά και άγκυρες. Και για να φτιάξεις αυτό τον καινούργιο κόσμο πρέπει να φτιάξεις πρώτα έναν καινούργιο εαυτό. Καινούργια μάτια, καινούργια αυτιά, καινούργια γλώσσα, καινούργια μύτη, καινούργια χέρια. Γιατί έτσι μόνο θα μάθεις νέες εικόνες, νέους ήχους, νέες μυρωδιές και γεύσεις. Πρέπει να μάθεις τους καιρούς και τις θάλασσες και πως φυσάνε οι αέρηδες χειμώνα-καλοκαίρι. Πρέπει να μάθεις πώς να μην τρομάζεις όταν ο σορόκος ξεστελιώνει δέντρα και πέτρες και όταν μυρίζεις τη δρακοντιά κι όταν ακούς τους αρτέμηδες να κλαίνε στο σκοτάδι κι όταν ακούς τα ξύλινα σκαλοπάτια να τρίζουνε τις νύχτες του Αυγούστου. Πρέπει να μάθεις πως ξαγκιστρώνεις το γοφάρι για να μη σου φάει τα δάκτυλα και πώς ρίχνεις ξίδι στο κεφάλι της σμέρνας για να ψοφήσει. Κι ύστερα, όταν θα έχεις φτιάξει πια με χίλια ζόρια τον καινούργιο κόσμο, σε πιάνει εκείνος ο φόβος πως κάτι θα γίνει και θα τελειώσει και αυτός κι ύστερα θα πρέπει να φτιάξεις κι άλλον, κι άλλον, κι άλλον. Ως πότε όμως; Πόσοι κόσμοι χωράνε σ’ έναν κόσμο; Πόσες ζωές χωράνε σε μια ζωή; Πόσες ζωές χρειάζεται ένας άνθρωπος για να ζήσει;» (σ. 62)\nΈνα από τα καλύτερα βιβλία που διάβασα από τις πρόσφατες ελληνικές εκδόσεις. Ο Χρήστος Οικονόμου είναι ένας από τους πιο αγαπημένους μου Έλληνες συγγραφείς. Οι ήρωες του αισθάνονται φυλακισμένοι και η θάλασσα εντείνει αυτή την αίσθηση. Ο τίτλος του βιβλίου είναι ειρωνικός. Το καλό δεν έρχεται ποτέ από τη θάλασσα.\nΧρήστος Οικονόμου, Το καλό θα 'ρθει από τη θάλασσα, Πόλις, 2014\nΠαλαιότερες αναρτήσεις αφιερωμένες στον Χρήστο Οικονόμου:\nΚάτι θα γίνει θα δεις, Πόλις.\n[Εις Εαυτόν], Χρήστος Οικονόμου.\nBy Roadartist at 11:02 π.μ. 2 λέξεις\nΠαξοί - Αντίπαξοι : αλλιώς ο επίγειος παράδεισος....\nΠολλά τα καλοκαιρινά πρωιά να είναι που με τι ευχαρίστησι, με τι χαρά\nθα μπαίνεις σε λιμένας πρωτοειδωμένους•" (Κ. Καβάφης)\nΑυτό το ταξίδι πραγματοποιήθηκε σχεδόν πριν ένα χρόνο, Αύγουστο του 2014.\nΑμέλησα ν' ανεβάσω όμως κάποιες εντυπώσεις και φωτογραφίες.\nΟι όμορφες στιγμές κρατάνε λίγο, αλλά τις θυμάσαι για πάντα.\nΓια μένα το να βρεθώ σε ένα τόσο όμορφο νησί, από τα πιο όμορφα της Μεσογείου...\nίσως και του κόσμου, σε ένα καφέ με το σημειωματάριο μου, τη φωτογραφική και αγαπημένους ανθρώπους είναι μια στιγμή ευτυχίας. Είθε να την ξαναζήσω.\nΤοπία παραδείσου, μιας χώρας που αγαπάς\nαγαπάς βαθιά, μα σε πληγώνει πολύ.\nΕίναι και που αυτές οι εικόνες\nαυτή η απίστευτη, γνήσια, παρθένα ομορφιά\nαυτή η αίσθηση ελευθερίας\nέρχεται σε πλήρη αντίθεση με όλα όσα βιώνει η χώρα.\nΑν αντικατοπτρίζεται ο πλούτος σε ομορφιά,\nτότε είμαστε ζάπλουτοι και το παραβλέπουμε.\nΑυτή η χώρα με τόση ιστορία,\nτέτοια παράδοση, τέτοιο πολιτισμό\nΠέρασμα, ένωση, είσοδος προς την Ευρώπη\nαπό άκρη σε άκρη της μπορεί να σε μαγεύει\nνα σε ωθεί για να ανοιχτείς,\nέτσι είναι ακριβώς δημιουργημένη.\nΔιασχίζοντας το Ιόνιο Πέλαγος.\nΙδανικός προορισμός για ιστιοπλοΐα\nΣτα σοκάκια του νησιού\nματιές στα μαγαζιά\nο βασιλικός και η γάτα ;)\nΗ χώρα μας ζει πολύ δύσκολες στιγμές - όλα αυτά τα τελευταία χρόνια -\nΗ αλήθεια είναι πως δεν έχω ιδιαίτερη διάθεση\nγια μοιράσματα και αναρτήσεις με όλα όσα συμβαίνουν.\nΣκοπίμως δεν έχω αναφερθεί σε όλα όσα ζούμε\nκαι δεν παίρνω θέση. Εύκολος δρόμος δεν υπάρχει.\nΑς ευχηθώ ότι καλύτερο για την πατρίδα μας\nκαι για τους ανθρώπους της... για όλους μας.\nΌτι και να γίνει, να είμαστε όλοι ενωμένοι.\nBy Roadartist at 11:26 π.μ. 10 λέξεις\nTerrapolis: Η Γαλλική Σχολή Αθηνών ανοίγει για πρώ...\nΧρήστος Οικονόμου, Το καλό θα 'ρθει από τη θάλασσα...\nΠαξοί - Αντίπαξοι : αλλιώς ο επίγειος παράδεισος.....


ΧΡΟΝΙΑ ΠΟΛΛΑ ΑΝΤΡΑΚΙ ΜΟΥ!!!!!\nΕίμαι μαμά! » Οι ιστορίες μας! » Ζουζουνοιστορίες!! » ΧΡΟΝΙΑ ΠΟΛΛΑ ΑΝΤΡΑΚΙ ΜΟΥ!!!!!\n1 ΧΡΟΝΙΑ ΠΟΛΛΑ ΑΝΤΡΑΚΙ ΜΟΥ!!!!! Την / Το Δευ Φεβ 11, 2013 6:15 am\nΠΡΙΝ 18 ΧΡΟΝΙΑ ΣΤΙΣ 11.15 π.μ ΣΕ ΚΡΑΤΗΣΑ ΓΙΑ ΠΡΩΤΗ ΦΟΡΑ ΣΤΗΝ ΑΓΚΑΛΙΑ ΜΟΥ!!ΗΤΑΝ ΑΠΟ ΤΙΣ ΟΜΟΡΦΟΤΕΡΕΣ ΣΤΙΓΜΕΣ ΤΙΣ ΖΩΗ ΜΟΥ ΟΤΑΝ ΠΡΩΤΟΑΝΤΙΚΡΗΣΑ, ΤΑ ΔΥΟ ΤΟΣΟ ΜΕΓΑΛΑ ΕΚΦΡΑΣΤΙΚΑ ΣΟΥ ΜΑΤΑΚΙΑ. ΗΜΟΥΝ ΤΟΣΟ ΕΥΤΥΧΙΣΜΕΝΗ ΠΟΥ ΣΕ ΕΙΧΑ, ΗΣΟΥΝ ΤΟ ΜΙΚΡΟ ΜΟΥ ΘΑΥΜΑ. ΤΩΡΑ ΕΙΣΑΙ ΟΛΟΚΛΗΡΟ ΠΑΛΙΚΑΡΙ, ΜΟΥ ΕΔΩΣΕΣ ΑΠΙΣΤΕΥΤΕΣ ΣΤΙΓΜΕΣ ΧΑΡΑΣ, ΑΓΑΠΗΣ ΑΛΛΑ Κ ΑΓΩΝΙΑΣ. Σ'ΕΥΧΑΡΙΣΤΩ ΠΟΥ ΥΠΑΡΧΕΙΣ ΣΤΗΝ ΖΩΗ ΜΟΥ Κ ΠΟΥ ΚΑΝΕΙΣ ΤΟΝ ΚΟΣΜΟ ΜΟΥ ΠΟΙΟ ΟΜΟΡΦΟ. ΕΥΧΟΜΑΙ ΝΑ ΕΙΣΑΙ ΠΑΝΤΑ ΓΕΡΟΣ Κ ΕΥΤΥΧΙΣΜΕΝΟΣ Κ ΝΑ ΚΑΤΑΦΕΡΕΙΣ ΣΤΗΝ ΖΩΗ ΣΟΥ ΤΟ ΚΑΛΥΤΕΡΟ ΓΙΑ Σ'ΕΝΑ. Η ΜΑΝΟΥΛΑ ΘΑ ΕΙΝΑΙ ΠΑΝΤΑ ΕΔΩ ΝΑ ΣΕ ΚΑΜΑΡΩΝΕΙ ΓΙΑΤΙ ΠΡΑΓΜΑΤΙΚΑ ΕΙΣΑΙ ΕΝΑ ΠΟΛΥ ΚΑΛΟ ΠΑΙΔΙ ΜΕ ΜΙΑ ΜΕΓΑΛΗ ΚΑΡΔΙΑ ΠΟΥ ΧΩΡΑΕΙ ΟΛΟΝ ΤΟΝ ΚΟΣΜΟ. ΧΡΟΝΙΑ ΣΟΥ ΠΟΛΛΑ ΑΝΤΡΑΚΙ ΜΟΥ, ΘΑ ΕΙΜΑΙ ΠΑΝΤΑ ΚΟΝΤΑ ΣΟΥ ΟΤΑΝ ΕΣΥ ΜΕ ΧΡΕΙΑΖΕΣΕ!!!\n2 Απ: ΧΡΟΝΙΑ ΠΟΛΛΑ ΑΝΤΡΑΚΙ ΜΟΥ!!!!! Την / Το Δευ Φεβ 11, 2013 6:18 am\nτοσο γλυκο το μηνυμα σου...... να τον χαιρεσαι και να ναι παντα καλοτυχος και ευτυχισμενος,με υγεια και πολυ αγαπη!!!!!\n3 Απ: ΧΡΟΝΙΑ ΠΟΛΛΑ ΑΝΤΡΑΚΙ ΜΟΥ!!!!! Την / Το Δευ Φεβ 11, 2013 6:20 am\nτι γλυκο μνμ!!!!να χαιρεσαι το παλικαρακι σου!!!!να εχει την υγεια του κ να ειναι καλοτυχο!!!!!καλη σταδιοσρομια στην ζωη του κ να το δειτε οπως επιθυμειτε!!!!\n4 Απ: ΧΡΟΝΙΑ ΠΟΛΛΑ ΑΝΤΡΑΚΙ ΜΟΥ!!!!! Την / Το Δευ Φεβ 11, 2013 6:40 am\nmaraki88 έγραψε: τοσο γλυκο το μηνυμα σου...... να τον χαιρεσαι και να ναι παντα καλοτυχος και ευτυχισμενος,με υγεια και πολυ αγαπη!!!!!\nσ'ευχαριστω γλυκια μου για τις ευχες σου. Ευχομαι κ σε εσενα υγεια κ αγαπη στην οικογενεια σου!!!!\n5 Απ: ΧΡΟΝΙΑ ΠΟΛΛΑ ΑΝΤΡΑΚΙ ΜΟΥ!!!!! Την / Το Δευ Φεβ 11, 2013 6:52 am\nΝα εισαι καλά να τον χαίρεσαι και να τον καμαρώνεις! Δεν υπάρχει μεγαλύτερη ευτυχια για έναν γονιό να δημιουργεί ένα σποράκι που γίνεται κλώνος στο δέντρο της ζωής.\nΘέλω να είμαι μετά από 18 χρόνια στη θέση σου!\n6 Απ: ΧΡΟΝΙΑ ΠΟΛΛΑ ΑΝΤΡΑΚΙ ΜΟΥ!!!!! Την / Το Δευ Φεβ 11, 2013 1:38 pm\ntoutounaki έγραψε: Να εισαι καλά να τον χαίρεσαι και να τον καμαρώνεις! Δεν υπάρχει μεγαλύτερη ευτυχια για έναν γονιό να δημιουργεί ένα σποράκι που γίνεται κλώνος στο δέντρο της ζωής.\nευχαριστω γλυκια μου, σου ευχομαι οτι καλυτερο κ σε 18 χρονια να νιωσεις οτι νιωθω εγω σημερα. Δεν ξερεις πως νιωθω με αυτα που μου εγραψες απεριγραπτη συγκινηση, γιατι οταν εμαθα πως περιμενω τον μικρουλι μου επρεπε να το πω στην μεγαλη μου κορη. Ετσι της ειπα για ενα σπορακι που ειχα κ εγω κ ο μπαμπας της κ που θα γινοταν ενα μωρακι που θα μεγαλωνε στην κοιλιτσα μου μεχρι που δεν θα χωρουσε. Εκεινη 3 χρωνων τοτε το ελεγε σε ολους γεματη λαχταρα για το αδερφακι που θα αποκτουσε κ πως ειχε δημιουργηθει. Κοριτσακι μου ευχομαι οτι επιθυμεις να το αποκτησεις στην ζωη σου!!!\n7 Απ: ΧΡΟΝΙΑ ΠΟΛΛΑ ΑΝΤΡΑΚΙ ΜΟΥ!!!!! Την / Το Δευ Φεβ 11, 2013 1:50 pm\nΝα τον χαίρεσαι πολυχρονος κ ευτυχισμένος να ειναι πάντα!!!\n8 Απ: ΧΡΟΝΙΑ ΠΟΛΛΑ ΑΝΤΡΑΚΙ ΜΟΥ!!!!! Την / Το Δευ Φεβ 11, 2013 1:51 pm\nΧΡΟΝΙΑ ΠΟΛΛΑ ΚΑΙ ΚΑΛΑ ΓΙΑ ΤΟΝ ΓΙΟΚΑ !!!ΣΟΥ ΜΑΜΑ ΝΑ ΕΙΣΑΙ ΓΕΡΗ ΠΑΝΤΑ ΝΑ ΤΟΝ ΚΑΜΑΡΩΝΕΙΣ !!\n9 Απ: ΧΡΟΝΙΑ ΠΟΛΛΑ ΑΝΤΡΑΚΙ ΜΟΥ!!!!! Την / Το Δευ Φεβ 11, 2013 2:05 pm\nΝα τον χαιρεσαι το γιοκα σου,να ειναι πολυχρονος και να εχει οτι επιθυμει.Μικρομαμα,ε?\n10 Απ: ΧΡΟΝΙΑ ΠΟΛΛΑ ΑΝΤΡΑΚΙ ΜΟΥ!!!!! Την / Το Πεμ Δεκ 11, 2014 8:22 am\ndorto99 έγραψε: Να τον χαιρεσαι το γιοκα σου,να ειναι πολυχρονος και να εχει οτι επιθυμει.Μικρομαμα,ε?\nΕυχαριστω γλυκια μου να εισαι καλα!!!!!!! Ναι ειμαι μικρομαμα!!!!!! Εχω κ μια μεγαλυτερη κορη που την εκανα στα 17 μου!! Τωρα μικρομεγαλωνω παλι εχω κ ενα στερνοπουλι!!!!!!!!!!!\n11 Απ: ΧΡΟΝΙΑ ΠΟΛΛΑ ΑΝΤΡΑΚΙ ΜΟΥ!!!!! Την / Το Πεμ Δεκ 11, 2014 8:23 am


Πένθος στον ΠΑΟΚ για τον Γιάννη Πολίτη (video) - sportcyclades24\nΑρχική/Basketball/Πένθος στον ΠΑΟΚ για τον Γιάννη Πολίτη (video)\nΣε ηλικία 68 ετών απεβίωσε ο παλαίμαχος καλαθοσφαιριστής του ΠΑΟΚ Γιάννης Πολίτης. Είχε φορέσει την ασπρόμαυρη φανέλα από το 1970 ως το 1984, ενώ υπήρξε και ο αρχηγός της ομάδας στον τελικό των «ξυρισμένων κεφαλιών».\nΑναλυτικά η ανακοίνωση των παλαιμάχων καλαθοσφαιριστών του ΠΑΟΚ:\nΔευτέρα πρωί θα είμαστε εκεί στα κοιμητήρια Καλαμαριάς να τον αποχαιρετήσουμε. Για την ακριβή ώρα θα ενημερώσουμε στη συνέχεια».\nΑπό την πλευρά της η ΚΑΕ ΠΑΟΚ έγραψε:\n«Σε τέτοιες στιγμές δεν υπάρχουν λόγια. Μόνο θλίψη, για έναν ακόμη μεγάλο που δεν είναι πλέον μαζί μας. Ο Γιάννης Πολίτης, ο εμβληματικός αρχηγός του ΠΑΟΚ της ομάδας του 1984, έφυγε σήμερα το πρωί από κοντά μας. Καλό ταξίδι, Γιάννη».\nΔείτε στιγμιότυπα από τον περίφημο τελικό των «ξυρισμένων κεφαλιών» ανάμεσα στον ΠΑΟΚ και τον Άρη:\nΓιάννης Πολίτης ΠΑΟΚ


Απίστευτο ξέσπασμα Ομπράντοβιτς! Τα "έχωσε" στους δημοσιογράφους- Οι ερωτήσεις που τον έκαναν... μπαρούτι\nNewsIT / Αθλητικα / Μπασκετ / Απιστευτο ξεσπασμα Ομπραντοβιτς! Τα “εχωσε” στους δημοσιογραφους- Οι ερωτησεις που τον εκαναν… μπαρουτι\n16.03.2018 | 23:25\nΑπίστευτο ξέσπασμα Ομπράντοβιτς! Τα “έχωσε” στους δημοσιογράφους- Οι ερωτήσεις που τον έκαναν… μπαρούτι\nΞέσπασε ο Ζέλικο Ομπράντοβιτς κατά τη διάρκεια της συνέντευξης Τύπου, μετά την εντός έδρας ήττα της Φενέρμπαχτσε από την ΤΣΣΚΑ Μόσχας με 81-79, στην Euroleague.\nΗ ερώτηση δημοσιογράφου για τη σύνθεση της ομάδας τον έκανε… μπαρούτι, με τον Ομπράντοβιτς να απαντά με τον… γνωστό τρόπο του.\n«Φίλε, προπονώ εδώ και 26 χρόνια. Είμαι εδώ κάθε μέρα από τις 9 το πρωί. Εγώ παίρνω τις αποφάσεις. Είμαι υπεύθυνος γι’ αυτές. Έχω τους ίδιους παίκτες που παίζουν καλή άμυνα και δεν θέλω να τους αλλάξω. Καταλαβαίνεις; Ό,τι κι αν συμβαίνει, προσπαθούμε να βρούμε την καλύτερη δυνατή λύση. Θα μιλάμε τρεις μέρες, αν αρχίσουμε να μιλάμε γι’ αυτούς. Αυτή είναι η ομορφιά του αθλήματος, μπορείς να κάνεις τόσα πολλά σε ένα παιχνίδι», είπε χαρακτηριστικά.\nΗ απουσία του Ντίξον\nΕνοχλημένος φάνηκε και όταν ρωτήθηκε για την απουσία του Μπόμπι Ντίξον, σχολίασε: «Δεν υπάρχει κάποιο θέμα υγείας, είναι απόφασή μου, μπορούν να λένε ότι θέλουν στα social media. Δεν είμαι ενεργός στα social media. Ως προπονητής, θα ήμουν περισσότερο χαρούμενος αν όλοι οι παίκτες μου έπαιρναν χρόνο, αλλά δεν είναι πάντα δυνατό αυτό».\nΚαι πρόσθεσε: «Νομίζετε ότι είναι εύκολο; Ξέρετε ποια είναι η Euroleague; Ξέρετε ποια είνα η Ρεάλ; Ρωτάτε γιατί δεν νικήσαμε τη Ρεάλ. Ξέρετε την ιστορία της; Αυτή της Φενέρ; Το μέσο όρο θεατών της Φενέρ πριν έρθω εδώ; Γνωρίζω τα πάντα φίλε μου. Είμαι χαρούμενος που τα ρωτάς αυτά και απαντάω σε τέτοις ερωτήσεις. Αν θες ρώτα και την γνώμη των οπαδών.\nΠέρυσι τερματίσαμε με ρεκόρ 18-12. Έχουμε ακόμα 4 ματς. Μαντεύω πως και πέρυσι ήταν μια άσχημη χρονιά. Γιατί οι φίλαθλοι συνεχίζουν να έρχονται; Το να παλεύεις είναι σημαντικό. Θα παλεύουμε γι’ αυτούς μέχρι το τέλος.\nΣας ευχαριστώ πολύ όλους μέσα από την καρδιά μου! Ήταν η καλύτερη Συνέντευξη Τύπου που είχα ποτέ!».\nΚατηγορίες Αθλητικά,Μπάσκετ Ετικέτες EUROLEAGUE,EUROLEAGUE ΜΠΑΣΚΕΤ,ΕΥΡΩΛΙΓΚΑ,ΖΕΛΙΚΟ ΟΜΠΡΑΝΤΟΒΙΤΣ,ΟΜΠΡΑΝΤΟΒΙΤΣ,ΤΣΣΚΑ,ΦΕΝΕΡΜΠΑΧΤΣΕ Πλοήγηση άρθρων


Intel Volocopter παρουσιάστηκε το πρώτο ιπτάμενο αυτοκίνητο! – IT Services GR\nHome » Design » Intel Volocopter παρουσιάστηκε το πρώτο ιπτάμενο αυτοκίνητο!\nΗ Intel ανακοίνωσε το Volocopter στην CES 2018, που σύμφωνα με τον Brian Krzanich, είναι στην ουσία το πρώτο drone μεταφοράς επιβατών, το οποίο πετάει αυτόνομα. Έτσι ο ίδιος το χαρακτήρισε ως το πρώτο ιπτάμενο αυτοκίνητο.\nΤο Volocopter δημιουργήθηκε από μια εταιρία στην Γερμανία και η ανάπτυξή του ξεκίνησε το 2012. Η πρώτη του πτήση πραγματοποιήθηκε το 2013, φέρνοντας τα ιπτάμενα αυτοκίνητα ένα βήμα πιο κοντά.\nΤο νέο όχημα παρουσιάστηκε στο Park Theater, του ξενοδοχείου Monte Carlo. Διαθέτει θέσεις για δύο επιβάτες και απογειώθηκε την ώρα της παρουσίασής του, χωρίς πιλότο. Η συσκευή είναι πολύ εύκολη στην πτήση και λειτουργεί με μπαταρίες, για την προστασία του περιβάλλοντος.\nΣύμφωνα με τον CEO της Intel, η εταιρία στοχεύει σε έλεγχο του οχήματος, μέσω εφαρμογής στο smartphone μας, ώστε να έρχεται στο σημείο που το καλούμε και να μας μεταφέρει όπου θέλουμε να πάμε. Μάλιστα χαρακτηρίστηκε σαν υπηρεσία ιπτάμενου ταξί.\nΦυσικά χρειάζονται πολλά ακόμα για να το δούμε στην αγορά, που εκτός από το τεχνολογικό κομμάτι, περιλαμβάνει και τις νομικές λεπτομέρειες.\nCEO CES 2018 Intel Technology Volocopter\t2018-01-20\nTagged with: CEO CES 2018 Intel Technology Volocopter\nPrevious: H νέα φόρτιση της Huawei, 48% σε 5 λεπτά, άλλα με τι επιπτώσεις;\nNext: Νέα υπηρεσία προστασίας συσκευών και αρχείων Cosmote Mobile Security!\nΞύλο γερό σαν ατσάλι!\nΠως η τεχνολογία μας προκαλεί στρες!


« Απολογιστικά στοιχεία Προγραμμάτων Περιβαλλοντικής Εκπαίδευσης του σχολικού έτους 2018-2019 και ανάρτηση εργασιών στο Wiki του τμήματος Π.Ε.\nΔ.Δ.Ε. Β΄Αθήνας – Πρόσκληση Εκδήλωσης Ενδιαφέροντος σε δράση ευαισθητοποίησης για το Περιβάλλον και την Αειφορία με θέμα «Πράσινη Δευτέρα » »\nΑναρτήθηκε στις: Δευτέρα 3 Ιούνιος 2019. Κατηγορία: 2019, Σεμινάρια - Δράσεις Περιβαλλοντικής Εκπαίδευσης. Μπορείτε να παρακολουθήσετε οποιαδήποτε απάντηση σε αυτό το άρθρο, μέσω του RSS 2.0. Μπορείτε να πάτε στο τέλος και να αφήσετε μια απάντηση. Το ping στο αυτή τη στιγμή δεν επιτρέπεται.


"Το παράθυρο της Νεφέλης" - My Little World\nΤο βιβλίο “Το παράθυρο της Νεφέλης” είναι ένα από τα πιο πρόσφατα μυθιστορήματα που διάβασα μέσα σε λίγες μόνο μέρες! Πρόκειται για ένα αρκετά δυνατό βιβλίο, ζόρικο στην αρχή (ειδικά αν είσαι μαμά) που όμως μου άφησε αρκετά καλές εντυπώσεις!\nΕίναι καλοκαίρι στη Λευκάδα. Δύο μικρά κοριτσάκια (4 και σχεδόν 2 ετών) παίζουν ανέμελα στη θάλασσα με τη μητέρα τους, Ελένη. Λίγες μόνο ώρες τις χωρίζουν από τον πατέρα τους που θα έρθει κι εκείνος στο νησί. Ξαφνικά η μητέρα τους νιώθει να χάνει τη γη κάτω από τα πόδια της! “Το παιδί μου… Βοήθεια! Έχασα το παιδί μου…”. Μέσα σε μια στιγμή η μικρή της κόρη Ιωάννα έχει εξαφανιστεί. Η Ελένη χάνει όχι μόνο το παιδί της αλλά και τον κόσμο ολόκληρο! Ωστόσο κανένας δεν μπορεί να κάνει κάτι, το παιδί πάει, χάθηκε.\nΗ μικρή Νεφέλη μεγαλώνει σε ένα μέτριο οικογενειακό περιβάλλον με τους ανθρώπους που πιστεύει ότι είναι γονείς της. Δεν γνωρίζει όμως την αλήθεια. Οι δύο αυτοί άνθρωποι αν και λαχταρούσαν ένα παιδί, δυστυχώς δεν το αγαπούν όπως κι όσο του αξίζει! Από τους γονείς της δέχεται ελάχιστη αγάπη, χάδι, στοργή, φροντίδα. Όταν γεννιέται ο αδερφός της τότε χάνει ακόμα και την ελάχιστη αγάπη από εκείνους. Η μητέρα της δεν έχει μάτια παρά μόνο για το αγόρι της, το δικό της παιδί. Ενώ ο πατέρας κατρακυλάει στο πηγάδι του αλκοολισμού.\nΜόνη παρηγοριά της Νεφέλης είναι τα πινέλα και οι καμβάδες της. Η φύση την έχει προικίσει με μοναδικό ταλέντο στη ζωγραφική. Μέσα από ένα έγχρωμο ζωγραφισμένο παράθυρο, το κορίτσι καταφέρνει να δραπετεύει νοητά από την ασπρόμαυρη ζωή της.\nΟ μόνος άνθρωπος που την νοιάζεται πραγματικά είναι η δασκάλα της, Αντιγόνη. Καθώς μεγαλώνει το κορίτσι, αισθάνεται την ανάγκη να ανοίξει τα φτερά της, να ξεφύγει από την άχαρη ζωή της και να πετάξει μακριά. Όταν το κάνει αυτό τότε όλα ανατρέπονται. Δύο νέες φίλες κι ένας απροσδόκητος έρωτας μπαίνουν στη ζωή της για να την αλλάξουν ριζικά. Άραγε η Νεφέλη θα καταφέρει να βρει την αγάπη που της αξίζει;\nΤο βιβλίο “Το παράθυρο της Νεφέλης” του συγγραφέα Σπύρου Πετρουλάκη μιλάει για τον ανθρώπινο πόνο, την αγάπη, τη στοργή, τον έρωτα και τους δεσμούς ψυχής που είναι πιο δυνατοί κι από τους δεσμούς αίματος. Έχει αρκετές εναλλαγές χώρου-χρόνου που προσωπικά μου άρεσαν πολύ (αν και κάποιες στιγμές μπερδεύτηκα ελαφρώς). Μου προκάλεσε έντονα συναισθήματα και πραγματικά αγωνιούσα να διαβάσω παρακάτω!\nΣυγγραφέας: Σπύρου Πετρουλάκη\nMy Little World 10 Φεβρουαρίου, 2019


Μεγαλώνει η λίστα των θυμάτων στην Ιταλία - 662 νεκροί σε μια μέρα - Marketnews.gr\nΜεγαλώνει η λίστα των θυμάτων στην Ιταλία - 662 νεκροί σε μια μέρα\nΜεγαλώνει η λίστα των θυμάτων από την πανδημία του κορωνοϊού στην Ιταλία, με τον αριθμό των νεκρών να υπερβαίνει πλέον τις 8.000.\nΌπως ανακοίνωσαν οι ιταλικές Αρχές, ακόμη 662 άνθρωποι έχασαν τη ζωή τους τις τελευταίες 24 ώρες από κοροναϊό. Πλέον, ο αριθμός των θυμάτων στη χώρα από την έναρξη της πανδημίας φτάνει τις 8.165.\nΤην ίδια ώρα, τα επιβεβαιωμένα κρούσματα συνολικά στην Ιταλία ανέρχονται σε 80.539, καθώς το τελευταίο 24ωρο θετικοί στον ιό βρέθηκαν 6.153 άνθρωποι.\nΣύμφωνα με τις επίσημες ανακοινώσεις, 3.612 ασθενείς βρίσκονται σε μονάδες εντατικής θεραπείας και, συνολικά, 24.753 έχουν εισαχθεί σε νοσοκομείο. Για 33.648 έχει αποφασιστεί ο κατ΄οίκον περιορισμός.


Hampton Inn Idaho Falls 3* (Idaho Falls, Αϊντάχο) - Ξενοδοχείο Κριτικές - TripAdvisor\nHampton Inn Idaho Falls 3* Ξενοδοχείο\nΞενοδοχεία Όλα τα Idaho Falls Ξενοδοχεία Ξενοδοχεία με την καλύτερη ποιότητα-τιμή στην τοποθεσία Idaho Falls Idaho Falls: Κορυφαία οικογενειακά ξενοδοχεία Ξενοδοχεία για επιχειρηματίες στην τοποθεσία Idaho Falls Πράσινα ξενοδοχεία στην πόλη Idaho Falls Πτήσεις\n> Idaho Falls Ξενοδοχεία\nΌλα τα 21 ξενοδοχεία στην περιοχή Idaho Falls »\n2500 Channing Way, Idaho Falls 83404 Προσφορές ξενοδοχείων\nΚατατάχθηκε #8 από 21 ξενοδοχεία στον προορισμό Idaho Falls\nΠρώτα αγγλικά Πρώτα γερμανικά Πρώτα ελληνικά Οποιοδήποτε skirooster\n“Εξαιρετική επιλογή ξενοδοχείου στο Idaho Falls”\nΝαι Όχι Εντυπωσιάστηκα πολύ με το Hampton Inn στο Idaho Falls. Το ξενοδοχείο είναι καινούργιο (ή εκτενώς ανακαινισμένο) και τα δωμάτια είναι μεγάλα και πολύ καλά εξοπλισμένα. Μου άρεσε ιδιαίτερα το πολύ μεγάλο υψηλής ευκρίνειας. Σε αντίθεση με πολλά άλλα ξενοδοχεία, το γυμναστήριο Είχε καλό, χρηστικό εξοπλισμό. Εξαιρετικό πρωινό. Το προσωπικό είναι πολύ φιλικό. Εξαιρετική αξία. Συνιστάται.\nΚριτικές σε 54 πόλεις 41 χρήσιμες ψήφοι\nΝαι Όχι Περάσαμε δύο νύχτες εδώ και πήραμε το δωμάτιο για μια πολύ καλή τιμή για priceline.com (nyop). Το λόμπι ήταν φιλόξενο και καθαρό, και το προσωπικό ήταν φιλικό. Υπήρχαν πεντανόστιμα ζεστά μπισκότα σερβίρεται όταν φτάσαμε το βράδυ. Το δωμάτιο ήταν πολύ άνετο, ευρύχωρο και άνετο κρεβάτι, δωρεάν WiFi, και μια ωραία ψυγείο και φούρνο μικροκυμάτων. Το πρωινό ήταν αρκετά τυπικό για...\n“Ένα ωραίο μικρό στάση”\nΝαι Όχι σταματήσαμε εδώ στη μέση ημέρα τριών ημερών οδικό ταξίδι. Ήταν ένα καλά οργανωμένο ξενοδοχείο με ωραία πισίνα, καφέ, σνακ, και πρωινό.\nΤο πρωινό είχε ένα Verity από ζεστά και κρύα πιάτα και είχε δύο βάφλες σίδερα για τους επισκέπτες. Το πρωινό ήταν πολύ ωραίο και είχε πολλά καθίσματα. Η γυναίκα που τρέχουν το πρωινό ήταν ιδιαίτερα εξυπηρετικό.\n“Το λατρεύω αυτό το μέρος !!”\nΝαι Όχι Τι καταπληκτική κατάλυμα. Αυτό το ξενοδοχείο είναι καθαρό και πολύ εξυπηρετικό ! Το προσωπικό είναι φιλικό και εξυπηρετικό. Τα κρεβάτια είναι άνετα και ευρύχωρα δωμάτια. Η τοποθεσία είναι ιδανικό αν είστε αναγκασμένοι να μείνετε κάπου και είναι κοντά στο νοσοκομείο, δείπνο και ψώνια με σε κοντινή απόσταση με τα πόδια. Κατά τη διαμονή μας εκεί ήταν 3 ομάδες του Γυμνασίου...\nΕυελιξία ημερομηνιών; Δοκιμάστε διαφορετικές ημερομηνίες για το Hampton Inn Idaho Falls Εισαγωγή ημερομηνιών\nΠοιότητα – τιμή σε παρόμοιο ξενοδοχείο La Quinta Inn & Suites Idaho Falls Idaho Falls, Αϊντάχο 101 Κριτικές Ψάχνετε ακόμα ξενοδοχείο; Ξενοδοχεία με υψηλή βαθμολογία μέσα ή κοντά στην τοποθεσία Idaho Falls\nΟι ταξιδιώτες είδαν επίσης αυτά τα ξενοδοχεία στην τοποθεσία Idaho Falls\nΠροβολή 21 ξενοδοχείων στην περιοχή Idaho Falls, ανάλογα με τη δημοτικότητά τους.\nHampton Inn Idaho Falls: Έχετε πάει; Μοιραστείτε τις εμπειρίες σας! Γράψτε μια κριτική\nΠρόσθετες πληροφορίες για Hampton Inn Idaho Falls\nΔιεύθυνση: 2500 Channing Way, Idaho Falls 83404 τηλεφώνου: Περιοχή:\nΣτυλ ξενοδοχείου: Νο3 Ξενοδοχεία για επιχειρηματίες στην τοποθεσία Idaho Falls Νο9 Οικογενειακά ξενοδοχεία στην τοποθεσία Idaho Falls Εύρος τιμών (ανά διανυκτέρευση):\nΤο TripAdvisor είναι περήφανο που συνεργάζεται με τον συνεργάτη Priceline, Hotels.com, Travelocity, Agoda, Venere, Expedia, Olotels, Hotwire και Tingo, ώστε να έχετε τη δυνατότητα να πραγματοποιείτε τις κρατήσεις σας στο Hampton Inn Idaho Falls με απόλυτη εμπιστευτικότητα. Βοηθούμε εκατομμύρια ταξιδιώτες κάθε μήνα να βρουν το ιδανικό ξενοδοχείο για τις διακοπές τους και τα επαγγελματικά ταξίδια τους, πάντα με τις καλύτερες προσφορές και μειωμένες τιμές.\nΙδιοκτήτες: Ποια είναι η δική σας σκοπιά; Εάν είστε ιδιοκτήτης ή διευθυντής στο Hampton Inn Idaho Falls, εγγραφείτε τώρα για δωρεάν εργαλεία, που μπορείτε να χρησιμοποιήσετε για να βελτιώσετε την καταχώρισή σας, να ενθαρρύνετε νέες κριτικές και να απαντήσετε σε σχολιαστές. Διαχειριστείτε την καταχώρισή σας Σχετικά ξενοδοχεία... La Quinta Inn & Suites Idaho Falls\n101 Κριτικές ABS:HotelCheckRates-d232218?&src=Hotel_Review&fromServlet=Hotel_Review&Action=QC_AlsoViewedAboveFold\n180 Κριτικές ABS:HotelCheckRates-d673826?&src=Hotel_Review&fromServlet=Hotel_Review&Action=QC_AlsoViewedAboveFold\n224 Κριτικές ABS:HotelCheckRates-d1507104?&src=Hotel_Review&fromServlet=Hotel_Review&Action=QC_AlsoViewedAboveFold\nIdaho Falls, Αϊντάχο Candlewood Suites\n49 Κριτικές ABS:HotelCheckRates-d1111577?&src=Hotel_Review&fromServlet=Hotel_Review&Action=QC_AlsoViewedAboveFold\nIdaho Falls, Αϊντάχο Holiday Inn Express Hotel & Suites Idaho Falls\n89 Κριτικές ABS:HotelCheckRates-d223345?&src=Hotel_Review&fromServlet=Hotel_Review&Action=QC_AlsoViewedAboveFold\n18 Κριτικές ABS:HotelCheckRates-d2651387?&src=Hotel_Review&fromServlet=Hotel_Review&Action=QC_AlsoViewedAboveFold\n82 Κριτικές ABS:HotelCheckRates-d232217?&src=Hotel_Review&fromServlet=Hotel_Review&Action=QC_AlsoViewedAboveFold\n133 Κριτικές ABS:HotelCheckRates-d87423?&src=Hotel_Review&fromServlet=Hotel_Review&Action=QC_AlsoViewedAboveFold\nIdaho Falls, Αϊντάχο Le Ritz Hotel & Suites\n119 Κριτικές ABS:HotelCheckRates-d275630?&src=Hotel_Review&fromServlet=Hotel_Review&Action=QC_AlsoViewedAboveFold\nIdaho Falls, Αϊντάχο Λιγότερα Αναζήτηση κοντά\nΕξερευνήστε: Idaho Falls\nIdaho Falls Προσφορές\nIdaho Falls χάρτες\nIdaho Falls: Δωρεάν οδηγός Προμηθευτείτε τον οδηγό σας για τα κορυφαία τοπικά ξενοδοχεία, εστιατόρια και τις καλύτερες δραστηριότητες Hampton Inn Idaho Falls Φωτογραφίες (57 εικόνες ταξιδιωτών) Ξενοδοχεία Idaho Falls\n5.0 από 5, 224 κριτικές Τελευταία αξιολόγηση 21 Μαϊ 2013\n5.0 από 5, 94 κριτικές Τελευταία αξιολόγηση 8 Μαϊ 2013\n3.0 από 5, 33 κριτικές Τελευταία αξιολόγηση 15 Απρ 2013\n3.0 από 5, 37 κριτικές Τελευταία αξιολόγηση 31 Μαρ 2013\nWien Hotel σε Λβιβ\n4.0 από 5, 17 κριτικές Τελευταία αξιολόγηση 28 Ιαν 2013\n4.5 από 5, 1.419 κριτικές Τελευταία αξιολόγηση 22 Μαϊ 2013\n3.0 από 5, 146 κριτικές Εμφάνιση της χαμηλότερης τιμής για αυτό το ξενοδοχείο Εισαγωγή ημερομηνιών\nΠληροφορίες για το TripAdvisor® Το TripAdvisor™ παρέχει κριτικές, άρθρα, προτάσεις και γνώμες για Hampton Inn Idaho Falls 3*, Idaho Falls.


06/29/14 ~ ialmopia.gr | Τοπική ηλεκτρονική εφημερίδα ενημέρωσης και ψυχαγωγίας\nΗ ''Γιορτή του κερασιού'' στον Άγρα\nΚάθε χρόνο ο Άγρας γιορτάζει τα κεράσια του. Όλο το χωριό υποδέχεται τη νέα σοδειά με κέφι και ξεφάντωμα, με παραδοσιακούς ρυθμούς και πολλές δραστηριότητες Στήνεται ένα πανηγύρι\nΣυνεδριάζει την 30η Ιουνίου 2014, ημέρα Δευτέρα και ώρα 2:30 μ.μ. στο Δημοτικό Κατάστημα Αριδαίας, η Επιτροπή Ποιότητας Ζωής, για τη λήψη αποφάσεων στα παρακάτω θέματα της\nΕξασφαλίστηκαν 68.502 θέσεις για τη φιλοξενία παιδιών σε παιδικούς σταθμούς - Δείτε τα κριτήρια\nΤην ερχόμενη Τρίτη 1η Ιουλίου πρόκειται να δημοσιοποιηθεί η προκήρυξη για τη φιλοξενία παιδιών σε παιδικούς και βρεφικούς σταθμούς, Κέντρα Δημιουργικής Απασχόλησης Παιδιών (ΚΔΑΠ)\nΝέες φωτό-«ύμνος» στο ναζισμό του Παππά (pics)\nΟ υπαρχηγός της ΧΑ εμφανίζεται να ντύνεται με τη σβάστικα και να μαθαίνει στα παιδιά του να χαιρετούν ναζιστικά.\nΟι "Από πριν και από μετά" πάντα επίκαιροι αποκλειστικά στο ialmopia.gr! [ΒΙΝΤΕΟ]\n7:00 μ.μ. ΑΛΜΩΠΙΑ, ΑΡΙΔΑΙΑ, ΔΙΑΦΟΡΑ, ΕΝΔΙΑΦΕΡΟΝΤΑ Σχολιάστε πρώτοι!\nΜε αφορμή την 26 Ιουνίου 2014 - παγκόσμια ημέρα κατά των ναρκωτικών - οι "από πριν και από μετά" πάντα επίκαιροι μας παρουσιάζουν την "Προύσα"\nΑφιέρωμα: Πέντε σοκαριστικές στιγμές των παγκοσμίων κυπέλων (vid)\nΜπορεί στην Ελλάδα να ασχολούμαστε αποκλειστικά με Σάμαρη, Σαμαρά και Κόστα Ρίκα, όμως άλλο είναι το συμβάν στο οποίο έχουν πέσει πάνω τα φώτα της δημοσιότητας. Ποιο είναι αυτό; Μα η δαγκωματιά του Suarez στον Chiellini που στιγμάτισε, με τον τρόπο της, ένα γενικά υπέροχο, ποδοσφαιρικά μουντιάλ. Όμως, υπάρχει γενικά μια... αρνητική πλευρά στα παγκόσμια κύπελα αφού ουκ ολίγες φορές, οι πρωταγωνιστές ήταν από αρνητικοί έως θύματα. Ας κάνουμε ένα flashback στις πλέον μελανές "σελίδες" της μουντιαλικής ιστορίας.\nΣτα ημιτελικά του παγκοσμίου κυπέλοτ του 1986, οι ομάδες της Αγγλίας και της Αργεντινής ήρθαν αντιμέτωπες σε έναν αγώνα που είχε και έντονο πολιτικό παρασκήνιο, μιας και τέσσερα χρόνια πριν είχε γίνει ο πόλεμος για τα νησία Falkland. Ενώ η διαμάχη μεταξύ των δυο χωρών είχε περάσει και το επίπεδο του ποδοσφαίρου, το ματς, ήταν, όπως αναμενόταν, εμποτισμένο με μια άλφα νευρικότητα. Με το σκορ στο 0-0 και σε μια επίθεση της Αργεντινής, έγινε σέντρα προς την μικρή περιοχή και ο Maradona σηκώθηκε και... έριξε μια ωραιότατη μπουνιά στην μπάλα ώστε να τη στείλει στα δίχτια. Το λεγόμενο "χέρι του Θεού" έδωσε το προβάδισμα στην ομάδα της Νοτίου Αμερικής και θα αμαύρωνε πλήρως ολόκληρη τη διοργάνωση, αν δεν φρόντιζε ο ίδιος ο δράστης να δώσει ένα γινγκ στο γιάνγκ. Με μια ασύλληπτη κούρσα, κατά την οποία πέρασε τη μισή αντίπαλη ομάδα μόνος του, σκόραρε ΤΟ γκολ, όχι μόνο του μουντιάλ, αλλά και όλων των εποχών, όπως έχει ψηφιστεί. Μπορεί έτσι να εξιλεώθηκε για την προηγούμενη φάση, όμως το λεγόμενο "χέρι του Θεού" παραμένει ως η πλέον σκανδαλώδης και λανθασμένη διαιτητική απόφαση στην ιστορία της μεγαλύτερης ποδοσφαιρικής διοργάνωσης του πλανήτη.\nZidane εναντίον Materazzi: Κουτουλιά και... κάτω\nΤο πλέον χαρακτηριστικό "ένας εναντίον ενός" στιγμιότυπο και... κοκορομαχία σε Μουντιάλ. Και μάλιστα σε τελικό, αυτόν του 2006 με την Ιταλία να αντιμετωπίζει τη Γαλλία. Πρωταγωνιστές, οι ποδοσφαιριστές που είχαν σκοράρει στο συγκεκριμένο παιχνίδι, Zinedine Zidane και Marco Materazzi. Ενώ το σκορ ήταν στο 1-1 και το ματς βρισκόταν στην παράταση, ο Ιταλός αμυντικός άρχισε να τραβάει τη μπλούζα του Γάλλου παίκτη και ταυτόχρονα άρχισε να του λέει μερικά λογάκια. Ο Zidane προσπαθούσε να τον αγνοήσει και ενώ είχε γυρισμένη την πλάτη, ξαφνικά γύρισε προς τον Materazzi και του "έσκασε" μια ωραιότατη κουτουλιά στο στήθος, ρίχνοντάς τον στο γρασίδι. Ακόμα δεν είναι ξεκάθαρο αν ο Ιταλός του τα έλεγε για τη μαμά του ή για την "πόρνη αδερφή" του (όπως είπε ο ίδιος), αλλά σίγουρα ότι και να ειπωθηκε, δεν έκατσε καλά στον Zinedin, ο οποίος αντέδρασε με ακραίο τρόπο, και απεβλήθη από τον αγώνα. Η Ιταλία πήρε το παγκόσμιο κύπελο και θα θυμόμαστε το συγκεκριμένο στιγμιότυπο, κυρίως επειδή "χρωμάτισε" με μελανά χρώματα το τέλος της καριέρας του σπουδαιου Γάλλου ποδοσφαιριστή.\nΗ δολοφονία του Andres Escobar\nΔυστυχώς το πλέον σοκαριστικό στοιχείο της Κολομβίας του Μουντιάλ του 1994, δεν ήταν το μεγαλοπρεπές μαλλί του Valderama αλλά η δολοφονία του αμυντικού της ομάδας, Andres Escobar. Ενώ η Κολομβία ήταν θεωρητικά, μια από τις πλέον δυνατές ομάδες της διοργάνωσης, ένα αυτογκόλ του Escobar απέναντι στις ΗΠΑ, έκανε το σκορ 2-1 υπέρ των Αμερικανών, και σήμανε τον αποκλεισμό της ομάδας του. Λίγες μέρες μετά και ενώ ο Escobar βρισκόταν στο πάρκινγκ γνωστού club της πόλης του Medelin τον πλησίασαν μερικά άτομα που οπλοφορούσαν. Μετά από μια μικρή λογομαχία, ένας εξ άρχισε να πυροβολεί και τελικά σκότωσε τον ποδοσφαιριστή. Η είδηση ήρθε σαν σοκ στο παγκόσμιο ποδοσφαιρικό στερέωμα, ενώ οι φήμες περί οργανωμένου σχεδίου δολοφονίας από καρτέλ ναρκωτικών άρχισαν να φουντώνουν. Εν τέλει,η κυρίαρχη θεωρία είναι πως η δολοφονία του Escobar ήρθε σαν εντολή από μεγαλέμπορους ναρκωτικών που είχαν ποντάρει υπέρ της Κολομβίας στο μουντιάλ και θεώρησαν τον διεθνή ποδοσφαιριστή σαν υπαίτιο για την απώλεια των χρημάτων τους.\nO Schumacher με κίνηση Bruce Lee απέναντι στον Battiston\nΑντιαθλητική ενέργεια που ξεπερνά κατά πολύ τα Suarez-ικά επίπεδα, λόγω της επικινδυνότητάς της. Και αυτό γιατί στον ημιτελικό της διοργάνωσης του 1982, ο τερματοφύλακάς της Δυτικής Γερμανίς, Harald Schumacher συγκρούστηκε στον αέρα με τον Γάλλο αμυντικό Patrick Battiston, σε μια παρολίγον... δολοφονική ενέργεια. Στη συγκεκριμένη φάση ο Γερμανός παίκτης αγνόησε τη μπάλα και σχεδόν "επιτέθηκε" στον Γάλλο ποδοσφαιριστή με ένα τόσο βίαιο και δυνατό χτύπημα που άφησε τον τελευταίο αναίσθητο, χωρίς δυο δόντια και με ζημιά στην σπονδύλικη στήλη. Ο Battiston έπεσε σε κώμα από το οποίο συνήλθε τελικά, αλλά όχι πριν τρομάξει όλους όσους παρακολουθούσαν το σκηνικό. Χαρακτηριστική είναι η ατάκα του Michel Platini: "ήταν τόσο χλωμός που νόμισα πως είχε πεθάνει". Τελικά ο Battiston έγινε καλά και ο Schumacher ζήτησε συγγνώμη με... καθυστέρηση.\nSuarez (ξανά) σε ρόλο βολειμπολίστα\nΚαι φτάνουμε στον παίκτη-αφορμή για το συγκεκριμένο κείμενο. Όχι δεν είναι πάλι για δαγκωματιά αλλά για μια εντελώς αντι-ποδοσφαιρική ενέργεια. Στο παγκόσμιο κύπελο της Νότιας Αφρικής, ο Ουρουγουανός μιμητής του Κόμη Δράκουλα, ντύθηκε... τερματοφύλακας. Στον προημιτελικό με τη Γκάνα και με το σκορ να είναι 1-1, χρησιμοποιησε τα χέρια του για να σταματήσει τη μπάλα από το να φτάσει στα δίχτυα της ομάδας του. Φυσικά του δώθηκε κόκκινη κάρτα και όταν ο παίκτης της Γκάνα τελικά... έχασε το πέναλτυ, ο Suarez το πανηγύρισε σαν τρελός. Στη συνέχεια δήλωσε πως "έκανα την απόκρουση του τουρνουά" και πως "το χέρι του Θεού δεν είναι πλέον του Μαραντόνα, αλλά το δικό μου", κάνοντας τα αδύνατα - δυνατά για να γίνει ακομα πιο αντιπαθής. Κάτι που αν δεν το κατάφερε τότε, το πέτυχε πλήρως φέτος.\nialmopia BET: Το παίρνει πάνω του ο Ρόμπεν\n4:49 μ.μ. ΣΤΟΙΧΗΜΑ Σχολιάστε πρώτοι!\nΈρωτας πάνω στων προκαταλήψεων τις νόρμες - ποίημα του Τσαβδάρη Ευάγγελου\n3:18 μ.μ. ΕΝΔΙΑΦΕΡΟΝΤΑ, ΠΟΙΗΣΗ, ΤΣΑΒΔΑΡΗΣ Σχολιάστε πρώτοι!\nΈρωτας πάνω στων προκαταλήψεων τις νόρμες - ποίημα του Τσαβδάρη Ευάγγελου για το iaalmopia.gr\nΠρο των πυλών το εθνικό σχέδιο κατασχέσεων\nΣχέδιο εκτάκτου ανάγκης για όσους πολίτες λόγω πλειστηριασμών της κατοικίας τους αναγκαστούν εντός των επόμενων ημερών να βρεθούν στο δρόμο επεξεργάζεται η κυβέρνηση, σύμφωνα με\nΒιβλιοπροτάσεις για το καλοκαίρι από τη Δημοτική Βιβλιοθήκη Σκύδρας\nΤα βιβλία παραμένουν μια ευχάριστη καλοκαιρινή συντροφιά. Κλασικές και νέες εκδόσεις βιβλίων μας περιμένουν, είτε στα ράφια των βιβλιοπωλείων είτε των δανειστικών βιβλιοθηκών, για να\nΠοια είναι τα δικαιώματα μας σε περίπτωση απροόπτων σε αεροπορικά ταξίδια\nΟ Ιούνιος τελειώνει και κάποιοι έχουν αρχίσει ήδη να ετοιμάζουν τις αποσκευές τους για τις διακοπές, ενώ μερικοί είναι απολαμβάνουν ήδη τις παραλίες. Τα ταξίδια όμως μπορεί να κρύβουν\nΣΗΜΕΡΑ ΤΟ ΒΡΑΔΥ η συναυλία αγάπης στην Αριδαία - ΑΚΟΥΣΤΕ ΤΟ ΔΙΑΦΗΜΙΣΤΙΚΟ ΣΠΟΤ από το ialmopia.gr\nΕξιχνιάστηκε ληστεία στην Καλλίπολη Πέλλας\nΣε συνέχεια του από 12.06.2014 Δελτίου Τύπου, ανακοινώνεται ότι εξιχνιάστηκε πλήρως από αστυνομικούς του Τμήματος Ασφάλειας Γιαννιτσών Πέλλας, περίπτωση ληστείας σε βάρος\nIALMOPIA LIVE: Μια όμορφη παραδοσιακή βραδιά στους Τσάκους Αριδαίας [ΕΙΚΟΝΕΣ - ΒΙΝΤΕΟ]\n11:41 π.μ. ΑΛΜΩΠΙΑ, ΑΡΙΔΑΙΑ, IALMOPIA LIVE Σχολιάστε πρώτοι!\nΤο ialmopia παρευρέθηκε το Σάββατο (29/6) στο γήπεδο των Τσακώνων στην βραδιά παραδοσιακής μουσικής που διοργάνωσε ο ΑΣ Ένωση Χρύσας-Τσάκων Ροδωνιάς.\nΤι κρύβουν σήμερα Κυριακή 29/6 τα Ζώδια!\nΥπογράφεται η Συνθήκη Ειρήνης των Βερσαλλιών (Σαν σήμερα 29/6)\n1919: μετά από έξι μήνες διαπραγματεύσεων, υπεγράφη η Συνθήκη Ειρήνης των Βερσαλλιών, που τερμάτισε επίσημα τον Α΄ Παγκόσμιο Πόλεμο ανάμεσα στην Αντάντ και τη Γερμανική\nΝτοκιμαντέρ: Αγώνας κυριαρχίας - Μέρος 2 (vid)\nΟι ευεργετικές συνέπειες της μουσικής\nΕξασφαλίστηκαν 68.502 θέσεις για τη φιλοξενία παιδ...\nΟι "Από πριν και από μετά" πάντα επίκαιροι αποκλει...\nΑφιέρωμα: Πέντε σοκαριστικές στιγμές των παγκοσμίω...\nΈρωτας πάνω στων προκαταλήψεων τις νόρμες - ποίημα...\nΒιβλιοπροτάσεις για το καλοκαίρι από τη Δημοτική Β...\nΠοια είναι τα δικαιώματα μας σε περίπτωση απροόπτω...\nΣΗΜΕΡΑ ΤΟ ΒΡΑΔΥ η συναυλία αγάπης στην Αριδαία - Α...\nIALMOPIA LIVE: Μια όμορφη παραδοσιακή βραδιά στους...\nΥπογράφεται η Συνθήκη Ειρήνης των Βερσαλλιών (Σαν ...


Ζήσαμε μια άνοιξη αλλιώτικη από τις άλλες…natura nrg\nΑρχική Life Ζήσαμε μια άνοιξη αλλιώτικη από τις άλλες…\nΖήσαμε μια άνοιξη αλλιώτικη από τις άλλες… Αυτή η άνοιξη που μόλις πέρασε ήταν μοναδική!\nΉταν όλες οι εποχές μαζί!\nΕίχε και καλοκαίρι, αλλά και χειμώνα και δεν της έλειπε και το φθινόπωρο. Πώς έγινε αυτό, σου έρχεται να ρωτήσεις και κυρίως γιατί έγινε; Ποιος είπε ότι το θέλαμε; [γιατί άραγε θα έπρεπε να είχαμε ερωτηθεί από τη ζωή για τα σχέδιά της, είναι φυσικά μια άλλη ερώτηση που ξαναέρχεται με επιτακτικό χαρακτήρα, αξιώνοντας να απαντηθεί…]\n⇒ Της Ειρήνης Ρηγοπούλου, Phd,\nΌμως πώς στριμώχθηκαν και οι τέσσερις σε μια; Νέα καπρίτσια μιας εποχής που μέχρι τώρα θεωρούσαμε ότι «η κλιματική αλλαγή» είναι το θέμα με τον περισσότερο οικουμενικό χαρακτήρα ;\nΈνας ιός, ίδιος αλλά και διαφορετικός από τους άλλους «κατάφερε» το ακατόρθωτο:\nΜας «έφερε» ξαφνικά «υποχρεωτικές» διακοπές από υποχρεώσεις και δεσμεύσεις, προληπτικού χαρακτήρα μεν, πλην όμως δεσμευτικού χαρακτήρα για πολλούς και ξαφνικά η έννοια «διακοπή» από την καθημερινή κανονικότητα έχασε από την ανεμελιά και τη χαρά, από την προσμονή και την διεκδίκηση. Τώρα οι καλοκαιρινές διακοπές θα κουβαλούν πάντα και κάτι από αυτή την περίεργη αίσθηση, θα είναι λιγότερο ηλιόλουστες…\nΈφερε και κάτι από την θλίψη και το «κλείσιμο» [στα σπίτια, στον εαυτό, στην ύπαρξη και τα ερωτήματά της]. Γνωρίσματα που πιο πολύ σε φθινόπωρο μας πάνε, με τίποτε σε άνοιξη. Και αυτό το κλείσιμο του «υποχρεωτικού» αναστοχασμού, είναι που τον κάνει ακόμη πιο βαρύ από ότι συνήθως είναι…\nΕίναι και όλη αυτή τη αβεβαιότητα, η αίσθηση του πόσο μικρός και ανήμπορος είσαι, αλλά όχι μόνο εσύ, ο άνθρωπος ως είδος, ως ον… και ξαφνικά μπροστά στον «αόρατο εχθρό» εκείνου του μικροσκοπικού ιού που ούτε το όνομά του δεν μπορούσες στην αρχή να θυμάσαι. Βρίσκεσαι τώρα ήδη «ηττημένος» και ας μην έχεις προσωπικά νοσήσει, είσαι ηττημένος ως ανθρώπινο είδος και αυτό από μόνο του είναι θλίψη, θάνατος, χειμώνας βαρύς ..\nNαι αυτή η άνοιξη ήταν αλλιώτικη από τις άλλες που μέχρι τώρα είχες γνωρίσει και εκεί που τα τελευταία χρόνια σε ανησυχούσε που «δεν ζούμε πια τις εποχές που ζούσαμε παλιά», τώρα σε ανησυχεί που τις ζεις όλες μα ταυτόχρονα!\nΔεν ξέρεις τι να ευχηθείς και τι να αναπολήσεις. Όμως έχω μια ιδέα: αφού για κάποιο λόγο όλες οι εποχές στριμώχνονται να χωρέσουν, πάρε την ευκαιρία: πρόσφερε στον εαυτό σου και τους αγαπημένους σου, εκείνη τη μικρή «παρένθεση» από την φρενήρη ζωή που έκανες μέχρι πριν λίγο. Εκτίμησε το κάθε λεπτό που είστε μαζί, που είστε υγιείς, που μπορείτε να ζείτε και να συ-ζείτε. Κάντε τις στιγμές αυτές, στιγμές φροντίδας και έκφρασης της αγάπης, και όχι γκρίνιας και αποσυντονισμού.\nΑξιοποίησε τη θλίψη του αναστοχασμού, καθώς από αυτή περνά ο δρόμος για να δεις ποια είναι τα σκοτεινά θέματα που σε φοβίζουν, που σε αποσυντονίζουν προκειμένου να τα δεις και να τα κατανοήσεις. Μην την αποφύγεις αλλά και με την αντιμετωπίσεις με τον φοβικό τρόπο των ειδήσεων των τηλεοράσεων.\n⇒ Σας ενδιαφέρει: Η πιο μεγάλη παύση\nΜείνε και στην ευθραυστότητα και την ευαλωτότητα που οι μέρες αυτές κουβαλούν. Είναι εκείνη η χρήσιμη, άρα και ωραία αφορμή προκειμένου να (ξανά)μπει το μέτρο. Να ξαναβρούν τα πράγματα τη σωστή τους θέση και να σταθμίσουμε το κάθε τι της ζωής και του θανάτου από το μηδέν…\nΜπορεί λοιπόν, αυτός ο «ιός» να μην είναι τίποτε άλλο παρά ένα συμπαντικό δώρο. Και ναι, κάθε τι που μας δίνεται έχει και το τίμημα του… έχει όμως και την αξία του.\nΠροηγούμενο άρθρο10 βασικοί τρόποι για να τονώσετε το ανοσοποιητικό σας\nΕπόμενο άρθροBio-Kult Migrea


Συγγενή πνεύματα: Ντοστογιέφσκι και Νίτσε της Ελένης Λαδιά :: Ραδιόφωνο Άνω Βριλησσίων\nΡαδιόφωνο Άνω Βριλησσίων, Ano Vrilissia Radio > Συγγενή πνεύματα: Ντοστογιέφσκι και Νίτσε της Ελένης Λαδιά\nΣυγγενή πνεύματα: Ντοστογιέφσκι και Νίτσε της Ελένης Λαδιά\nΣυγγενή πνεύματα | Ντοστογιέφσκι | Νίτσε | Ελένη Λαδιά\nΣτο βιβλίο του Φρειδερίκος Νίτσε ο Ντανιέλ Αλεβύ αναφέρει τη συνάντηση των δύο συγγραφέων . Βεβαίως ήταν συνάντηση τυχαία και νοητή, διότι το 1887 ο Νίτσε ήταν σαράντα τριών ετών και ο Ντοστογιέφσκι έξι έτη νεκρός. Κατά τον Αλεβύ ο Νίτσε γράφει στον φίλο του Πέτερ Γκαστ τα εξής γι’ αυτήν τη μοιραία συνάντηση: «Ένα βιβλίο με άγνωστο τίτλο, με άγνωστο όνομα συγγραφέα, ανοιγμένο στην τύχη πάνω σ’ ένα εκθετήριο βιβλιοπωλείου – και το ένστικτο μιλά ξαφνικά: ένας από τους κοντινούς σου βρίσκεται εδώ».\nΤο βιβλίο έφερε τον τίτλο Το υποχθόνιο πνεύμα, αναφέρει ο Αλεβύ. Είναι όμως λάθος, διότι κανένα βιβλίο του Ντοστογιέφσκι δεν είχε αυτόν τον τίτλο. Επίσης αναφέρει και το όνομα του ήρωος στο βιβλίο: λέγεται Ορντίνοφ. Κι αυτό λάθος. Εδώ πρόκειται για μια παρανόηση κατά την πρώτη μετάφραση του Ντοστογιέφσκι στα Γαλλικά, κι αυτό αποδεικνύεται και στην μετάφραση του Υπογείου από τον Γιώργο Σημηριώτη από τα Γαλλικά. Στον πρόλογό του αναφέρει κι αυτός το όνομα του Ορντίνοφ και το συνδέει με το Υπόγειο. Πολλές νουβέλες του Ντοστογιέφσκι κυκλοφόρησαν με λανθασμένους τίτλους στην γλώσσα μας, όπως η Σπιτονοικοκυρά ως Υποχθόνιο πνεύμα, η Μειλίχια ως Αδύναμη καρδιά, κ.ά. Τώρα οι σημερινές εκδόσεις του ντοστογιεφσκικού έργου φέρουν τους αληθινούς τίτλους από τα Ρωσικά.\nΤο έργο που αναφέρει ο Αλεβύ είναι βεβαίως το Υπόγειο, του οποίου ο ήρωας είναι ανώνυμος, ενώ ο Ορντίνοφ είναι το κύριο πρόσωπο της Σπιτονοικοκυράς.\n«Δυο μέρη» γράφει ο Νίτσε στον Πέτερ Γκαστ «υπάρχουν στο βιβλίο. Το πρώτο ένα διήγημα, κάτι σαν άγνωστη μουσική. Το δεύτερο μια μεγαλοφυής τομή, ένας άθλος ψυχολόγου. Ένας φοβερά σκληρός σαρκασμός, χαραγμένος με μια τόλμη γεμάτη ελαφράδα. Είμαι καταγοητευμένος».\nΣτο βιβλίο του Ρόναλντ Χάιμαν2 Η τραγική ζωή μιας μεγαλοφυΐας δεν δίνονται πολλές λεπτομέρειες γι’ αυτήν τη γνωριμία, αλλά το όνομα του βιβλίου είναι σωστό. Όντως το 1887 ο Νίτσε ανεκάλυψε τυχαίως σε ένα βιβλιοπωλείο το Υπόγειο. Ο Χάιμαν αναφέρει επίσης πως ο φιλόσοφος δεν διάβασε τους Αδελφούς Καραμάζοφ, αλλά εκτός από το Υπόγειο γνώριζε τις Αναμνήσεις από το σπίτι των πεθαμένων και τους Ταπεινούς και καταφρονεμένους.\nΤι ήταν όμως αυτό που καταγοήτευσε τον Νίτσε στο Υπόγειο και γιατί υπήρξαν συγγενή πνεύματα, όπως ομολογεί ο ίδιος; Οι εξωτερικές τους ζωές ήταν ανόμοιες: ο Ντοστογιέφσκι ταξίδευε συνοδευόμενος από τη σύζυγό του, ενώ ο Νίτσε οδοιπορούσε ολομόναχος μέσα στα δάση και ζούσε σε ένα δωμάτιο στις πόλεις που επισκεπτόταν. Ο Ρώσος πέθανε στα χέρια της αγαπημένης του οικογένειας (60 ετών) ενώ ο Γερμανός στα σκοτάδια της παραφροσύνης του (55). Όμως οι εξωτερικές ζωές φαίνεται πως είναι απλώς το περίβλημα, το όστρακο που κρύβει ένα ίδιο ή σχεδόν ίδιο πνευματικό περιεχόμενο. Ο ήρωας του Υπογείου αυτοεξευτελισμένος ομολογεί πως δεν μπόρεσε να γίνει τίποτα στην ζωή του, ούτε καν ένα έντομο, αλλά οι φωνές από τα πολύπτυχα προσωπεία του Νίτσε κραυγάζουν δύναμη και νόηση σε βαθμό αλαζονείας.\nΣτα σημεία που άπτονται τα δύο πνεύματα είναι η αίσθηση της μοναδικότητας: «είμαι ο ένας και αυτοί είναι η ολότητα»  κραύγαζε από το βάθος του υπογείου ο ανώνυμος ήρωας, και ο Νίτσε το γνώριζε πολύ καλά αυτό. Απασχολούν και τους δύο τα προβλήματα της συνείδησης και της αυτογνωσίας, ιδωμένα από κοινή σκοπιά. Εναντιώνονται και οι δύο στο «ευκλείδειο πνεύμα», όπως χαρακτηριστικά προσδιόριζε ο Μπερντάγιεφ τη λογική της ολότητας, τη σαρκάζουν με αφορισμούς και περιφρονούν αμφότεροι τα αξιώματά της, μολονότι αυτή η άρνηση γίνεται τελικώς παραδοχή κάποιου άλλου αξιώματος. Έχουν και οι δύο ψυχολογική σκέψη: δεν σκέφτονται ούτε λογικά ούτε συναισθηματικά, σκέφτονται ψυχολογικά. Αυτή η ψυχολογική σκέψη είναι ένα κράμα ψυχής και μυαλού, που αρνείται τα παραδεκτά από την ολότητα αξιώματα, που εφευρίσκει δικά της αλλά η διάθεση να τα αμφισβητήσει αμέσως τα αποδεικνύει γερά σαν χάρτινους πύργους. Στο υπόγειο του Ντοστογιέφσκι και στο σπήλαιο του Νίτσε καταργούνται οι παλιές αξίες, και οι ίδιοι γίνονται οι περιφρονητές των παλαιών αξιών και οι κήρυκες των νέων.\nΤο δραματικό όμως είναι πως ενώ για τον Ντοστογιέσκι όλα αυτά ήταν σκέψεις των ηρώων του, αφού ο ίδιος ήταν σταθερά περιφρουρημένος από την πίστη του στον ορθόδοξο χριστιανισμό και στον σωβινισμό του, στον Νίτσε οι βιωμένες ιδέες του πυρπόλησαν το είναι του και τον έκαψαν.\nΤο θέμα του Ενός και της ολότητας στον Ντοστογιέφσκι και στον Νίτσε μας απασχόλησε και παλαιότερα . Ο Ρασκόλνικοφ από το Έγκλημα και τιμωρία διαιρεί τους ανθρώπους σε κοινούς και εξαιρετικούς. Οι εξαιρετικοί έχουν το χάρισμα ή το ταλέντο να φέρουν κάτι νέο στο περιβάλλον τους, ενώ οι κοινοί άνθρωποι είναι γεννημένοι για τη συντήρηση, την πειθαρχία και την υπακοή. Οι εκλεκτοί παραβαίνουν τον νόμο, μπορούν ακόμη και να εγκληματίζουν για το καλό της ανθρωπότητας. Η κατηγορία των κοινών ανθρώπων είναι πάντοτε κυρίαρχη του παρόντος, ενώ η κατηγορία των εκλεκτών του μέλλοντος. Σε αυτούς όλα επιτρέπονται. Κι ο ήρως του Υπογείου επίσης ζητά να θέσει σε εφαρμογή τη διάκριση φύσης και νόμου. Ο Νίτσε στα έργα του διαχωρίζει την ηθική κυρίων και δούλων και ευαγγελίζεται τον Υπεράνθρωπό του. «Με τους ιεροκήρυκες αυτούς της ισότητας δεν θέλω να με ανακατεύουν και να με συγχέουν: γιατί έτσι μιλεί σε μένα η διακαιοσύνη: οι άνθρωποι δεν είναι ίσοι». διακηρύττει ο Ζαρατούστρα του.\nΣχετικά με το θέμα του Ενός και της ολότητας πρότυπο και για τους δύο συγγραφείς αποτελεί ο Έλληνας, ο πλατωνικός Καλλικλής. Ποιος ήταν όμως ο Καλλικλής, ο αντίπαλος συνομιλητής του Σωκράτους, ο οποίος εμφανίζεται στον διάλογο Γοργίας; Ήταν όντως κάποιο υπαρκτό –όπως αναφέρεται από τους μελετητές– πρόσωπο, καταγόμενο από τις Αχαρνές, που ζητούσε να πολιτευθεί; Εμείς θεωρούμε πως ο Καλλικλής ήταν ίσως το alter ego του Πλάτωνος, η δαιμονική πλευρά, όπως ήταν και ο σκοτεινός Σωκράτης της Πολιτείας, καθώς και ο Θρασύμαχος, ο εκπρόσωπος της «νέας ηθικής» στο ίδιο έργο, αυτός που θεωρούσε ολόκληρη την ηθική μια σύμβαση.\nΣτο σημείο όμως όπου η εκλεκτική αυτή συγγένεια αποκαλύπτεται διθυραμβικά είναι ο τρόπος που αντιμετωπίζουν το θέμα του Θεού η καλύτερα τον θάνατό του.\nΣτο έργο Αδελφοί Καραμάζοφ ο διανοητικός αλλά ψυχασθενικός Ιβάν βλέπει και ακούει τον Διάβολο να του μιλά για τον θάνατο του Θεού και τα μετέπειτα οφέλη της ανθρωπότητας. Αυτός ο διάβολος που ενσαρκώνει τη σκοτεινή πλευρά του Ιβάν είναι ένας κανονικός άνθρωπος, ένας «γνωστής ποιότητας Ρώσος τζέντλεμαν, καμιά πενηνταριά χρονώ». Το ντύσιμό του επίσης δεν είχε κάτι το εξαιρετικό. Όλος ο διάλογος μεταξύ διαβόλου και Ιβάν αρχικώς άπτεται καθημερινών θεμάτων. Ο άρρωστος Ιβάν προσπαθεί να πείσει τον διαβολικό επισκέπτη του πως δεν είναι αληθινή ύπαρξη αλλά ένα φάντασμα, ένα ψέμα, μια φαντασία. Τα λόγια του Διαβόλου προϋπήρχαν ήδη στην σκέψη του Ιβάν, ο οποίος τον ψέγει πως του τα κλέβει. Αυτός ο φτωχός πλην τίμιος διάβολος, όπως τον περιγράφει ο Ντοστογιέφσκι, διαμαρτύρεται για την οντότητά του, και προκαλεί τον Ιβάν λέγοντάς του: «Στην πραγματικότητα θυμώνεις μαζί μου για το ότι δεν παρουσιάστηκα μπροστά σου μέσα σε κόκκινη άλω, βροντοφωνώντας κι αστράφτοντας με καψαλισμένα φτερά, αλλά εμφανίστηκα μ’ αυτή τη σεμνή μορφή. Νιώθεις ότι έχουν πληγεί, πρώτον, το αισθητικό σου κριτήριο, και δεύτερον, η υπερηφάνειά σου: πως δηλαδή, έναν τόσο μεγάλο άντρα τόλμησε να τον επισκεφτεί ένας τόσο χυδαίος διάβολος» .\nΗ λεκτική διαμάχη μεταξύ διαβόλου και Ιβάν φθάνει στο αποκορύφωμα, όταν ο πρώτος προτείνει ένα εξωφρενικό σχέδιο: δεν χρειάζεται, είπε ειρωνικά, υπαινισσόμενος μια παλαιότερη σκέψη του Ιβάν, να τα καταστρέψετε όλα και να αρχίσετε από την ανθρωποφαγία. Χρειάζεται μόνον να καταστρέψετε στην ανθρωπότητα την ιδέα του Θεού. Όταν ολόκληρη η ανθρωπότητα αρνηθεί τον Θεό, τότε θα τελειώσει όλη η προηγούμενη κοσμοαντίληψη, η προηγούμενη ηθική, και θα ’ρθεί το καινούργιο. Τότε θα προκύψει ο άνθρωπος-θεός. Φυσικά, συμπληρώνει πάντοτε υπονοώντας τον Ιβάν, ο νεαρός στοχαστής μου σκεφτόταν αν μπορεί να έρθει μια τέτοια εποχή. Αν φτάσει, όλα θα είναι καλά. Αν όμως λόγω της ανθρώπινης βλακείας δεν θα γίνει ούτε σε χίλια χρόνια, τότε όποιος συνειδητοποιεί από τώρα αυτήν την αλήθεια, θα γίνει ανθρωποθεός και σε αυτόν όλα θα επιτρέπονται.\nΌπως ο Ντοστογιέφσκι βάζει στο στόμα του Διαβόλου τα λόγια για τον θάνατο του Θεού, έτσι και ο Νίτσε διαλέγει γι’ αυτό τον ασχημότερο των ανθρώπων. Περιπλανώμενος ο Ζαρατούστρα στα όρη και τα δάση, φθάνει σε μια στροφή του δρόμου στο βασίλειο του θανάτου. Εκεί υπήρχαν μαύροι και κόκκινοι βράχοι. Δεν φύτρωνε χορτάρι, ούτε δένδρο κι έλειπε το κελάηδημα του πουλιού. Στο φαράγγι που τρόμαζαν ακόμη και τα άγρια θηρία, υπήρχαν μόνον φίδια χοντρά, πράσινα και φριχτά, όπου πήγαιναν για να πεθάνουν. Ο Ζαρατούστρα είχε την αίσθηση πως ξαναπήγε σε αυτό το φαράγγι, όταν άκουσε μια ανθρώπινη φωνή να του λέει: «Ζαρατούστρα, Ζαρατούστρα! Λύσε το αίνιγμά μου! Μίλα! Μίλα! Ποιά είναι η εκδίκηση εναντίον του μάρτυρα;» .\nΣτην αρχή ο Ζαρατούστρα, κυριευμένος από τον οίκτο, έπεσε σαν ξυλοκοπημένη δρυς. Σηκώθηκε όμως γρήγορα, το πρόσωπό του σκλήρυνε και απάντησε: σε αναγνωρίζω τελειως. Είσαι ο δολοφόνος του Θεού.\nΟ ασχημότερος των ανθρώπων απεκάλυψε την αλήθεια: ναι, σκότωσε τον Θεό, γιατί δεν ήθελε να υπάρχει ο μάρτυρας, αυτός που έβλεπε τις αβύσσους της ανθρώπινης ψυχής, τις ντροπές και τις ασχήμιες. «Έπρεπε πια να πεθάνει ο υπερπερίεργος αυτός, ο υπεραδιάκριτος, ο υπερπονόψυχος!»\nΜετά τον θάνατο του Θεού ο Νίτσε ευαγγελίζεται, κυρίως μέσα από τον Ζαρατούστρα, τον υπεράνθρωπο, όπως ο Ντοστογιέφσκι μέσα από τον διάβολο τον ανθρωποθεό.\nΣτη Χαρούμενη επιστήμη, ο Νίτσε με ένα σπαρακτικό απόσπασμα περιγράφει το κενό και τη θλίψη για τον θάνατο του Θεού. Εδώ δεν είναι ο ασχημότερος των ανθρώπων αλλά ένας τρελός που ψάχνει με το φανάρι του το καταμεσήμερο για τον Θεό, ρωτώντας τους συναγμένους ανθρώπους στην πλατεία. Εκείνοι τον σαρκάζουν και τον ειρωνεύονται, μέχρι που ο τρελός τους φώναξε κατάμουτρα πως εμείς όλοι σκοτώσαμε τον Θεό, είμαστε οι δολοφόνοι του. Κι ύστερα αρχίζει μια σειρά πικρών ερωτήσεων: πώς μπορέσαμε να αδειάσουμε τη θάλασσα, πώς σβήσαμε τον ορίζοντα και σπάσαμε την αλυσίδα που έδενε τον ήλιο με τη γη; Πού πάμε, πώς πέφτουμε συνεχώς και περιπλανιόμαστε σε ένα άπειρο χάος και νιώθουμε στο πρόσωπό μας την πνοή του κενού; Πέθανε ο Θεός και πώς θα παρηγορηθούμε εμείς, οι πιο φονιάδες από τους φονιάδες; «Κάτω από το μαχαίρι μας, μάτωσε ό,τι πιο ιερό και πιο δυνατό είχε ποτές του ο κόσμος...» Στο τέλος ο τρελός αναρωτιέται αν πρέπει ύστερα από τον θάνατο του Θεού, να γίνουμε εμείς θεοί, για να φανούμε αντάξιοι της πράξης μας .\nΣτον Ντοστογιέφσκι ο θάνατος του Θεού ήταν μια ιδέα του ήρωά του Ιβάν, μια ιδέα που δεν σημάδεψε τη ζωή του συγγραφέως· στον Νίτσε αντιθέτως η ιδέα του νεκρού Θεού έγινε βίωμα κι έζησε ο φιλόσοφος όλη του τη ζωή με το βάρος αυτής της ιδέας. Βεβαίως ο συγγραφεύς υφίσταται πάντα το φορτίο και τον πόνο αυτού που περιγράφει, αλλά είναι πολύ διαφορετικό να κυριεύει μια τέτοια συγκλονιστική ιδέα τη ζωή του ανθρώπου. Εδώ δεν πρόκειται για τον αρνητή του Θεού, για τον απ’ αρχής άθεο, αλλά για ένα πιστό πνεύμα που δολοφονεί τον Θεό για να ενισχύσει τη δύναμη της ανθρωπότητας, και που γνωρίζει τις συνέπειες αυτής της τρομερής δολοφονίας.\nΠολλά κοινά μεταξύ των δύο πνευμάτων, ακόμη και σε δευτερεύοντα θέματα. Θα τονίσουμε όμως πως και για τους δύο είχε ο πόνος έναν παιδευτικό χαρακτήρα, που μπορεί να μην μας κάνει καλύτερους αλλά οπωσδήποτε βαθύτερους.\nΗ διαφορά του συγγραφέως που δίνει στους ήρωές του τις πιο παράτολμες ιδέες με τον φιλόσοφο, και ιδιαιτέρως τον Νίτσε που υφίσταται και βιώνει τις ιδέες του, φανερώνεται με ανάγλυφο τρόπο στα «άλογα των συγγραφέων». Ο Ρασκόλνικοφ ονειρεύεται τον εαυτό του παιδί να παρακολουθεί τον άγριο ξυλοδαρμό των μεθυσμένων σε ένα σκελετωμένο αλογάκι, μέχρι να το σκοτώσουν. Το παιδί κλαίει, αγκαλιάζει τη ματωμένη μουσούδα του ζώου και το φιλεί στα μάτια και στα χείλη. Όλα συμβαίνουν μέσα στο όνειρο του ντοστογιεφσκικού ήρωα. Στο όναρ.\nΣτο Τορίνο όμως της πραγματικότητας διαδραματίζεται μια άλλη σκηνή, που περιγράφει ο Ντανιέλ Αλεβύ. Ο Νίτσε βγαίνοντας από το σπίτι είδε έναν καροτσέρη να δέρνει το άλογό του. Τότε αγανακτισμένος ρίχτηκε ανάμεσα στον άνθρωπο και στο ζώο, που αγκαλιάζοντάς το του φιλούσε τα ρουθούνια και απαγόρευε να το αγγίξουν. Ύστερα πέφτοντας σε εγκεφαλικό παραλήρημα, σωριάστηκε στο πλακόστρωτο. Στο ύπαρ (πραγματικότητα).\nΌναρ στον Ντοστογιέφσκι, ύπαρ στον Νίτσε. Να και μία διαφορά!\n Ντανιέλ Αλεβύ, Φρειδερίκος Νίτσε, μτφρ. Άρης Δικταίος, εκδόσεις Λογοτεχνική [χ.χ.]\n Ρόναλντ Χάιμαν, Φρειδερίκος Νίτσε η τραγική ζωή μιας μεγαλοφυΐας, μτφρ. Μαρία Αναγνώστου, εκδόσεις Νεφέλη 2005\n Φιοντόρ Ντοστογιέφσκι, Σημειώσεις από το Υπόγειο, μτφρ. Ελένη Λαδιά - Τατιάνα Ντίκο, εκδόσεις Αρμός 2003\n Ελένη Λαδιά, Το ποικιλόγραφο βιβλίο: άρθρα-ομιλίες-δοκίμια, 1972-2012, εκδόσεις Αρμός, β΄ έκδ. 2016\n Φιοντόρ Ντοστογιέφσκι, Αδελφοί Καραμάζοφ, μτρφ. Ελένη Μπακοπούλου, εκδόσεις Ίνδικτος 2011\n Φρειδερίκος Νίτσε, Τάδε έφη Ζαρατούστρα, μτφρ. Νίκος Καζαντζάκης, εκδόσεις Φέξη 1965\n Φρειδερίκος Νίτσε, Χαρούμενη επιστήμη, μτφρ. Μίνα Ζωγράφου, εκδόσεις Δαρεμά 1961\n Ελένη Λαδιά, Τα άλογα των συγγραφέων: μικρά δοκίμια, εκδόσεις Εστία 2016